
ZAKON LJUBAVI 


ADLJUDSKA pojava katoličke Crkve na pozornici čo 
vječanstva i uloga, što je u vjekovnoj borbi između Svije- 
tla i Tmine ona igra, zapanjila je već mnogog velikog i 
nepristranog povjesničara. I oči, koje ne gledaju povijesti u svije- 
tlu vjere, barem nejasno naslućuju, da je Crkva među nama utje- 
lovljenje onog najvišeg i božanskog, za čim se čovječanstvo u 
najsvetijim trenucima historije s tolikom žudnjom propinje. Kao 
njezin osnivač — Bog-čovjek — stoji Crkva među ostalim ljud- 
skim ustanovama kao jedna između njih, slična u svemu drugima, 
Pa ipak tako zagonetna i tako visoko iznad svih ostalih. U svakoj 
zgodi izbija iz njezinog držanja i vladanja transcendencija, sjaj 
nadnaravnoga, što se u njoj krije: kad poslije jutra uskrsnuća u 
mladenačkom zanosu poput nesuzdrživog vitora hrli poganskim 
svijetom, da prozrači do smrti zagušljivu moralnu atmosieru i 
svuda s novim svijetlom donese dah novog života; kad u rimskoj 
areni pred senzualnom i poživinčenom masom heroizmom krvi i 
mučeničke smrti afirmira vjeru u nevidljivi duhovni svijet i nje- 
gova prava; kad se izranjena povlači i silazi u katakombe, da u 
skrovitosti slavi Raspetoga; kad kao pobjednica nad poganstvom 
diže u počast Svevišnjem veličanstvene hramove i poput kvasca 
polako preobražava javni život; jednako velika i nenatkriljiva, 
kad se hvata u koštac s cezaro-papizmom bizantskih careva, nje- 
mačkih, francuskih i engleskih kraljeva, da sačuva duhovnu slo- 
bodu i neovisnost Evrope od svake zemaljske vlasti, kao kad pro- 
tiv kraljeva u carstvu duhova, na polju znanosti brani poklad 
vjere, te s božanskom samosviješću i veličanstvenim mirom pro- 
skribira nadutu mudrost ljudsku, i razbija jaram teorija u modi i 
oslobađa vjernike od ropstva javnoga mnijenja i duha vremena. 
Ali rijetko kada iskače odlučnost i nepopustljivost, nepo- 
ročnost i svetost Crkve katoličke tako divno i očito kao kad stoji 
na obrani ćudorednog zakona protiv najsilnije i najneobuzdanije 
od svih ljudskih strasti čuvajući jedinstvo i nerazrješivost ženid- 
be i svetost obiteljskog života. Ova — po opstanak ljudskog dru- 
štva i svake više kulture tako važna i posve fundamentalna in- 
stitucija — počiva na vulkanskom tlu. Nigdje u dubinama ljudske 
naravi razorni plamen strasti ne bukti s tolikim jarom i nigdje se 
lako divlje i slijepo ne zalijeće u nasipe kao upravo na tom mjestu. 
S tvrdoglavom silovitošću pokušava da raskine obruče, što ga stežu, 
da se onda preko svih žljebova i korita razlije preko najlieših 
nasada te užarenom lavom uništi život, koji u njima pupa. Teško 
ćemo naći moralnu silu, koja bi strasti neustrašivo navijestila 
nevomirljivo nepriiatelistvo i rat do uništenja. Razni filozofski 
sistemi i nekršćanske vjerske nauke ne usuđuiu se odrešito opri: 
jeti njezinoj silovitosti i zapodjeti s njom beskomsromisnu borbu. 

Poganstvo je na tom polju u teoriji i u praksi potpuno zatajilo, 
a sramotni poraz upisalo na pročelje hrama božice Venere po- 
znatim riječima: Victrici victorum. U naše dane nakon otpada od 
Crkve prispio je neovisni, lajički moral do iste točke, Da i ne 
spominjemo socijalističkih i boljševičkih krajnosti, evo što sudi o 
savremenoj spolnoj etici jedan od najpriznatijih autoriteta: »U 
modernim svjetovnim nazorima, i kod mnogih slobodoumnih pro- 
testanata, stroga monogamija posve je osamljena, pokraj nekog 
često opasno naturalističkog promatranja spolnog života. Duh ne 
zna više naći protiv niže naravi onog heroičkog stava, bez kojeg 
se u velikim životnim kušnjama i pred sofistikom strasti mono- 
gamijski ideal ne može održati, — Nekim ljudima još nikako ne 
ide u glavu, da sva moderna literatura, koja tako samosvijesno 
hoće da udara temelje »novoj« spolnoj etici, uistinu i do zadnjeg 
slova nije ništa drugo nego žalosna, ali časovita zabluda, korisna 
samo kao poučna ilustracija do kako nevjerojatnih nastranosti 
mogu doći bez zle volje i ljudi vrlo nadareni, (Forster: Sexual- 
ethik und Sexualpidagogik X.) Kako je naime Kant u svojim »O- 
paskama o osjećaju lijepa i uzvišena« dobro primijetio: »Nigdje ne 
postaje sklonost tako lako sofistom kao tu, da si izmisli načela 
po svojoj volji.« I razne kršćanske zajednice, čim su se otrgnule od 
»stijene Petrove«, popustile su barem u nečem nezasitnoj gladi 
nečistog demona. Nijedna nije mogla da ga potpuno ukroti i že- 
ljeznom rukom upregne pod jaram duha i u službu njegovih cilje- 
va. Nedavno smo bili svjedoci, kako je anglikanski episkopat u- 
pravo kukavno i sramotno uzmakao pred drskom nasrtljivošću 
strasti. Istočnjaci također nisu više čvrsti i kompaktni; njihovi 
redovi su se uskolebali, i sve češće ozvanjaju glasovi, koji nagova- 
raju na popuštanje i uzmak, 

U općoj neizvjesnosti i zbrci pojmova, gdje su volje slabe 1 
nestalne, a sjetilnost razdražena i razularena, odjekuju s pećine 
Petrove »urbi et orbi« riječi zadnje enciklike »Casti connubii«: 
»Budući da su dakle neki očevidno odstupili od kršćanske nauke, 
kako je od početka predana i nikad prekinuta, te odnedavna našli 
za shodno da u tom pitanju propovijedaju drugu nauku, to Crkva 
katolička, kojoj je sam Bog povjerio učenje i obranu ćudoredne 
čestitosti i poštenja, nalazeći se odasvud okružena ovim propa- 
danjem ćudoređa, a želeći čistoću braka sačuvati neokaljanom od 
ove sramotne ljase, po ustima Našim, u znak svog božanskog po- 
slanja, visoko diže glas i ponovno proglašuje: svaka upotreba 
ženidbe, ako se vrši tako, da joj se hotimice oduzima njezina pri- 
rodna sila rađanja života, krši zakon Božji i naravni, a oni, koji 
takova šta čine, kaljaju se ljagom teškoga grijeha.« 

Dok čitamo ili slušamo ove rieči. čini nam .se, kao da gle 
damo Isusa Krista, kako se u zaglušnoj buci valova i zavijanju 
olujnih vihora usvravlja na lomnoj ribarskoi barčici, diže svoju 
desnicu i veličanstvenim mirom Boga zanovileda vjetrovima i va- 
lovima, i oni ga slušaju. S tolikom samosviješću i s takvom silom 

naviješta Pijo XI. podivljalom i raspojasanom nagonu zakon, ko- 
jemu se mora podvrći, i ideale, kojima mora služiti. On je uvjeren, 
da su mu predani i ključevi kraljevstva ljubavi, i da je postavljen 
budnim čuvarom njegova poretka. 


Metalizička pozadina. 


Najstarija grčka mudrost tražila je u neprijateljstvu, mržnji 
i ratu, silu, što pokreće bićima, i stvara uvijek nove svjetove. 
lidlenog zao zuvrov bila je čarobna formula Heraklitova. Kod 
Empedokla se stvaralačko počelo svijeta raspalo u dvije oprečne, 
antagonistične sile. Jedna od njih razgrađuje svijet, a druga ga 
zida. »Ljubav i mržnja« su u neprestanoj borbi. Istom se snažni 
genij Platonov u Simpoziju uspinje na visinu, odakle razabire, da 
svim stvarima i čitavim životom ravna sila ljubavi (bog eros) o- 
buhvaćajući sve u ljudskom i božanskom zbivanju. Kratko i dubo- 
ko izrekao je četvrti evanđelista tu istinu riječima: Deus caritas 
est. »Bog je ljubav«, zato je alfa i omega svega ljubav. Ljubav, što 
izvire iz srca Božanstva, je počelo svega. Život i gibanje svemira 
je strujanje ljubavi, koja u nebrojenim mlazovima teče s prepunih 
vječnih obala, da se prokušana, ojačana i obogaćena povrati ona- 
mo »unde sumpsit exordium.« Ona se očituje u fizičkim i kemij- 
skim svojstvima tjelesa, određuje zakone anorganskoj prirodi i 
njezinom gibanju, te po atrakciji i afinitetu stvara nove oblike 1 
nova tjelesa. U formi nagona i sjetilnih težnja pokreće ona živo- 
tom animalnih bića. I na početku svakog čina razumne ljudske 
naravi nalazimo neku ljubav. 

Već Plato u Simpoziju razlikuje u erosa dvostruku težnju. 
Rođen od Siromaštva i Bogatstva, on je od majke (Siromaštvaj 
primio svojstvo, da uvijek nešto treba i traži, a od oca (Bogatstva) 


. baštinio je sklonost, da od svog obilja veledušno daje. U mitolo- 


škom ruhu izriče Plato duboku metafizičku istinu. Svako stvoreno 
biće je po nutarnjem sastavu dijete dvaju oprečnih principa biva- 
nja. Afirmacija i negacija; biće i nebiće; savršenost i njezina gra- 
nica (nesavršenost) stapaju se u njem tako tijesno, da tvore je- 
dno nedjeljivo biće. Ali najnutarnija struktura njegova ostaje po- 
dvojenost (gegensitzlich); iz nje se rađa napetost i nesmirenost, 
koja giblje napred pojedina bića i čitav kosmos. 

Prirodno je, da se u osnovnom životnom pojavu, kakav je 
čin ljubavi, odrazuje ovo dvostruko naličje naše nutarnjosti. Naše 
siromaštvo i nesavršenost je razlog, da nas ljubav diže na noge i 
tjera neprestano naprijed; ona nas vuče izvan nas i približuje 
srodnim bićima, gdje bismo mogli naći popune i usavršenja, zasi- 
ćenost i konačnu smirenost. Amor concupiscentiae naziva filozo- 
fija tu vrstu ljubavi. Sve, što biva, ljubi tako Boga. Preko bez- 
broinih stevenica sve stvoreno od nesavršenog čezne (svako na 
svoj način) za savršenim, od ograničenog za neograničenim, 

Ali s čežniom za sticanjem i dobivanjem miješa se druga njoj 
oprečna —> težnja za davanjem. Savršenost, koju svako biće mora 

imati, da uopće uzmogne težiti za nečim; i novo bogatstvo, koje 
nakon ispunjene ljubavne čežnje u jedinstvu s nađenim bićem na- 
lazi, hoće da se dalje širi i drugima svoje obilje saopći. Trag je to 
Božanstva na njem i srodnost s Ocem svega stvorenja. Bog je ne- 
izmjerno bogatstvo, ljubav i dobrota, što se razlijeva, širi i daje 
na sve strane. Sve, što je »rođeno od Boga«, nosi na sebi znak 
svoga podrijetla; s dijelom njegova bogatstva i savršenosti baštini 
i prvotno svojstvo Očevo, nesebičnu dobrotu i ljubav. I amor be- 
nevolentiae je ures svakog stvorenja. 

Samo u Bogu rijeka ljubavi teče jednim pravcem; Bog uvi- 
jek daje, a nikad ne prima; dijeli, a ništa ne traži za uzvrat. U 


stvorova nije tako; dok se struja ljubavi po jednoj strani spušta, 


po drugoj se diže; jednom rukom daje, a drugu pruža tražeći mi- 
lostinju. I život čitavog svemira postaje tako cjelina, koju duh 
ljubavi oživljava i pokreće te čini, da se razni njegovi dijelovi 
tajinstvenim putevima međusobno traže i nalaze, privlače i zbli- 
žuju, primaju i daju, obogaćuju se i od svog bogatstva dijele. To 
je ono čarobno, bratsko kolo, u koje se zbor stvorenja pod vod- 
stvom duha ljubavi uhvatio te se u skladnom ritmu kreće i pri- 
bližuje zajedničkom cilju. 


Proles. 


Spolna ljubav samo je posebni odvirak sveopće rijeke lju- 
bavi. Njezin rukav je najširi i najsnažniji, zato u ljudskom jeziku 
riječ ljubav često označuje naprosto bračnu ljubav. To je u skla- 
du s veličinom zadaće, koju ona ima da izvrši u životu. Svako 
živo biće sila ljubavi vuče prema njegovoj »drugoj polovici«. »Ge- 
nij vrste« u njem, svijesno ili nesvijesno, teži za jedinstvom dvaju 
bića, da se tako obogate, porastu u vrijednosti i postanu plodni. 
Svaki sam za se oni su nepotpuni i siromašni, zato će sila ljubavi 
sjediniti »dvoje u jedno tijelo«, da postanu dostatni princip novog 
života. Drukčije postizava genij vrste svoje ciljeve u životinjskom 
carstvu, drukčije kod čovjeka. U animalnom svijetu život sam u 
sebi nema trajne i neprolazne vrijednosti, zato je i obogaćenje u 
ljubavi samo trenutačno. Sav napor genija vrste upravljen je na 
to, da se život vrste pomlađuje u uvijek novim pojedincima, da 
se tako otme zagrljaju prolaznosti i barem u vrsti postigne vječ« 
nost, za kojom u pojedincima uzalud teži. Pred tim zajedničkim 
ciljem pojedinac upravo iščezava. Tragički simbol te istine su in- 
sekti, koji ugibaju odmah nakon poroda, ili koje ženka sama ubija 
poslije noći pirovanja. 

Drukčije je to u čovjeka, gdje život svakog pojedinog bića 
ima u sebi samom i neovisno trajnu i neprolaznu vrijednost. Očito 
je, da genij vrste i tu ide za stvaranjem novih individua iz punine 
ljubavi. Ljubav nije ni tu dovršila svoje zadaće združivši dva bića 
u jedno. Ona ne će da ostane zatvorena u sitne dimenzije dvaju 
života, gdje bi je sebičnost izrabljivala u nisko uživanje, ona pre- 
ko njih teži u nove daljine. Čovječja narav nije zadovoljna s is- 


ZAKON LJUBAVI 102 


krom života, koju može da živi samo u jednom individiuumu. 
Materija znači siromaštvo i ograničenje njezinih sposobnosti; 
ona je sputava, da ne može doći potpuno do izražaja i razviti sve 
svoje nutarnje bogatstvo i sjaj. Zato traži uvijek novih subjekata, 
da se na njima rascvate u novim, originalnim bojama. Iz među- 
sobne ljubavi dvaju bića treba da niknu uvijek novi cvjetovi. 
Dobro je zato netko rekao: Ljubav je dijete, koje hoće da se rodi. 
Dijete, što je spavalo u krilu budućnosti, osjetilo je, da dolazi 
njegov čas, da su blizu oni, koji će mu dati život. Zato se trgnulo 
od sna, uzelo čarobnu šipku i taknulo srca mladenaca. Taj dodir 
probudio je u djevojci i mladiću nove osjećaje i nove čežnje; po- 
veo ih u zemlju ljubavi, gdje u žaru podnevnog sunca niču cvje- 
tovi novog života. Dijete je nevidljivi bog ljubavi, koji na laganim 
krilima leprša od mladića do djevojke, prenosi od jednog do dru- 
60g goruće iskre i potpiruje vatru silnom svojom željom za živo- 
tom, Dijete je također suveren, koji postavlja zakone za sklapa- 
nje braka. Njegove potrebe i njegova sigurnost je tu prvotno mje- 
rilo. A čim je novo ognjište podignuto, dijete sjeda u njegovo pro- 
čelje. Ono je misao, koja sve zaokuplja, i plamen, koji sve rasvi- 
jetljuje. Kao da su si mladenci pred oltarom samo zato pružili 
ruke, da zajedničkim silama iz praha ništavila izdignu na svoja 
ramena novo stvorenje i ponesu ga opirući se jedno o drugo — 
kroz život. Obadva ženidbena druga instinktivno osjećaju veličinu 
i važnost ove zadaće. Ženu struktura njezina tijela, naravne sklo- 
nosti i sposobnosti upućuju na to, kako je određena, da u njezinoj 
njivi proklija novi život, da se u njezinom krilu hrani i na njezi- 
nim rukama da odraste. Ako joj osjećaj nije iskvaren, ona je 
spremna da žrtvuje sve za taj cilj, te primi na se i boli i brige i 
oskudicu, da bude vječni bolesnik i mučenik u životu. »Sve u ženi 
je zagonetka, i sve u ženi ima jedno rješenje, biti majkom.« 

A i muževna snaga očeva nestrpljivo čeka, da progovori 
svoj stvaralački »fiat« i iz svoje punine usreći životom nova bića, 
U sinu nalazi njegova aktivna i osvajalačka narav najsjajniji tri- 
umf nad prolaznošću života. Gledajući u duhu sina on veselo i po- 
žrtvovno radi. lako ode prije, nego plodovi dozriju, polja, koja je 
on u znoju zasijao, požeti će njegov sin; djelo, kojega on nije do- 
vršio, s pomlađenom i podvostručenom snagom će nastaviti nje- 
Sova djeca. Kada dijete prestupi kućni prag i iz naručaja majke 
prvi puta nevinim smiješkom pozdravi oca, istom tada postaje 
jedinstvo bračnih drugova potpuno. Srce djeteta, u kojem se nji- 
hov život i njihova krv stopila u novi život pun nada i obećanja, 
postaje živa veza, koja ih najčvršće povezuje. Negdanja ljubav 
može ohladiti; razlika u značaju, domaće razmirice i borba života 
mogu rasklimati nesdanji sklad; u djetetu oni uvijek nalaze žari- 
šte, koje ujedinjuje raspršene životne težnje; u njem mogu uvijek 
da se potraže, prenozraju i opet naću njihove duše — oca i majke, 
Nikakva moralka re bi ih mogla naučiti ono, što će ih prisutnost 
djeteta naučiti; nikakva sila ne bi ih mogla skloniti na žrtve i 

pregaranja, na popuštanje i opraštanje, koje će za ljubav djetetu 
učiniti, Ono će biti njihov anđeo čuvar i svojim nemoćnim, sit- 
nim prstićem pokazivat će im staze, kojima treba da idu u obitelj- 
skom životu. Za svaku obitelj bi se moglo reći, što veli Crkva 
na Svijećnicu promatrajući Isusa u krilu starca Simeona: »Senex 
puerum portabat, puer autem senem regebat.« »Starac nosaše 
dijete, a dijete je vodilo starca.« (Ant. Magn.) 

Nigdje se možda ne pokazuje dekadencija evropskog dru- 
štva tako očito kao u potpunom neshvaćanju ove uzvišene zadaće 
ljubavi i u neprikrivenom egoizmu, koji djetetu poriče i otima 
kraljevsko prijestolje, s kojeg treba da u obitelji vlada. Tko ne 
može da razumije veličine, dostojanstva i sreće, što se krije u 
tom: biti stvaraocem novih ljudskih života i svojom rukom ne- 
moćnim bićima otvarati vrata u život i u beskrajni i neiscrpivo 
bogati svijet ljudske duše u neizmjerne perspektive, koje se pred 
njom u vječnost šire, daje si sam poraznu svjedodžbu siromaštva 
i praznine vlastite nutrine, Zato Pijo XI. snažnim riječima i jakim 
glasom ističe prvo i najuzvišenije dobro ženidbene veze: PROLES, 

Fides, 

Novi čovjek i novi baštinik neizmjernih dobara milosti je 
kao sakriveni magnet, koji privlači i zbližuje muško i žensko, U 
svijesnom duševnom polju mladenaca međutim jače iskače drugo 
neprocjenivo dobro ženidbene veze, koje je Pijo XI. izrazio ri- 
ječju: Fides, Prije no će ljubav dozrijeti i uroditi novim životom u 
djetetu, donosi ona novi život budućim roditeljima. Povijest prvog 
čovjeka se ponavlja. Kad je Adam probudivši se od sna protro 
snene oči i začuđeno stao gledati prirodu oko sebe, sve mu se 
činilo nekud daleko i tuđe; on osjeti, da je sam. Tražio je nadopu- 
ne i društva u svem carstvu stvorenja, ali ga ne nađe. Bog mu 
dovede Evu. U taj čas Adam kao da se drugiput probudio, u ženi 
on prepoznaje »adiutorium simile sibi« i s ushitom je pozdravlja, 
Moderni psiholozi otkrivaju iste faze u psihološkom razvitku mla- 
dića. Kad se iz blaženog sna djetinjstva mladić stane buditi i do- 
laziti k sebi, počinje se širiti i jaz između njega i svijeta, što ga 
okružuje. Sve, i njegovi najbliži postaju mu nekud tuđi i daleko, 
On osjeća, da je u dubini svog bića sam i posebni svijet za se. 
Poput Adama hoće da se oslobodi osamljenosti, tražeći biće, na 
kojem će otkriti crte svoga lica i prepoznati vlastiti život. »Nitko 
s toliko čežnje ne proviruje iz svog zatvora kao mladić, Nitko u 
svojoj dubokoj osamljenosti tako silno ne čezne za zbliženjem i 
razumijevanjem kao mladić...« »Ne mogu si predstaviti mladića 
bez čežnje, to bi značilo, da u njegovoj nutrini nema života.« 
Živa i bujna mladenačka mašta treba da izgradi porušene mostove 
do drugih. Mrtva priroda je obično prvo društvo. gdje ona traži 
ispunjenje svojih čežnja. »Samoća, melankolija, religiozno čeznuće 
i religiozno naslućivanje — sve se utječe k srcu prirode. jer nam 
se čini, da ona ima razumijevanja za naše osjećaje.« Iluzija ma- 


ZAKON LJUBAVI 103 


šte, koja u prvom poletu u sve stvari unosi vlastiti život, ne traje 
dugo. Lice prirode ostaje ukočeno i mrtvo, iz njezinih dubina ne 
čuje se kucaj toplog i plemenitog srca, koje bi bilo odraz i slika 
naše vlastite duše. Istom kada kroz skladan i lijep tjelesni lik 
mladić ugleda »dušu živu«, on je našao predmet, što odgovara 
dvostrukoj potrebi erosa za davanje i primanje. Duhovna erotika, 
koja bi morala biti normalni prelaz do potpune duhovno-tjelesne 
ljubavi »počiva na polarnosti dviju duševnih forma, koje se izmje- 
nično popunjuju.  Naivna, primitivna prirodna forma, koja živi 
više nesvijesno i spontano, čezne za formom, koja potpuno svijesno 
i promišljeno izgrađuje svoj život...« Ove se dvije forme, što se 
u najrazličitijim omjerima susreću, kao dva svjetovna počela. 
»Mogli bismo ih nazvati žensku i mušku duševnost. Samo iz plodne 
njihove veze nastaje potpun čovjek,« Kad se nađu, sjedine i stope 
ove dvije duše, proključa iz njih toliko opjevana »vita nuova«. »Bez 
ove duhovne strane, rekao bih, da se ni tjelesno, ona vis plastica 
naravi, ne može razumjeti. Najdublji smisao naravi ispunja se istom 
onda, kad se obadvoje, i duševno stapanje i tjelesno sjedinjenje, 
udružuje u tajnu stvaranja novog života. Tako otprilike shvaća 
normalni psihološki razvitak ljubavi poznati berlinski profesor 
Ed, Spranger, (Mjesta u navodnicima su iz njegove vrlo raširene: 
Psychologie des Jugendalters 12 izd.) Prvi i najdublji smisao lju- 
bavnih težnja, što ga njegovo oko kao izvježbana psihologa otkri- 
va u pokretima naravi je izmjenično popunjavanje, njihove dušev- 
nosti u prvom redu, kojoj bi tjelesni saobraćaj u zakonitoj ženid- 
bi imao biti samo simbol i produljenje. Ženidbeni vez trebao bi 
samo da učvrsti i nerazrješivim pečatom zapečati ovo tijesno i 
uzvišeno životno prijateljstvo. Svečani »da« pred oltarom kao da 
otvara zadnja skrovita vratašca do najtajnijih dubina duše. Od- 
sad će se dva života potpuno sliti u vanjskom i nutarnjem djelo- 
vanju, tako da iste misli i želje i jednaki osjećaji zaokupljaju dvi- 
je duše; da im postanu zajedničke nade i radosti, bojazni i žalosti. 
Nesamo u prvoj mladosti, kroz čitav život, u svim njegovim potre- 
bama i kušnjama oba života će se međusobno popunjavati, jedan 
drugoga oplemenjivati i dizati na visine skladnog i potpunog 
života. Kao dvije rijeke, koje su potpuno pomiješale svoje vode 
ie u blaženom zagrljaju proširenim koritom i umnoženom snagom 
teku k obalama Vječnosti. Ništa ih više ne može rastaviti, ni vri- 
jeme, ni nestalnost i razočaranja, koje ono donosi. Njihovo jedin- 
stvo ne počiva na prolaznom čaru tjelesne ljevote, ili u promjen- 
ljivosti sebičnih, vremenitih interesa, veze, koje ih udružuju, spu- 
stile su svoje žilje u nepromjenljivim dubinama njihova bića. Nji- 
hova ljubav raste iz duboke srodnosti njihove duhovne naravi, i 
što dalje kroče u životu, to jasnije im se otkriva tajnovita »har- 
monia praestabilita« njihovih duša. Disonance se mogu uvući i 
među njih te časovito narušiti sklad, koji među niima vlada; ali 
ljubav, koja je spustila korijenje u slobodnim predjelima duše te 
se hrani velikodušnošću i širokogrudnošću duha, nadvladat će sve 

poteškoće i nadjačati smrt. Ova intimna zajednica dvaju bića, 
skladno strujanje njihova života, neprestano prelijevanje svih mi- 
sli i htijenja, želja i osjećaja, izmjenično davanje i primanje u lju- 
bavi, jedno je od najdragocjenijih i najslađih dobara ljudskog ži- 
vota uopće. Ono je u naše dane jednako ozbiljno ugroženo kao i 
dijete. Moderni čovjek se u svojoj plitkoj površnosti ne može iz- 
dignuti do ovog uzvišenog shvaćanja bračnog života, gdje duh i 
njegov život vlada nad sjetilima i njihovim potrebama. Grozniča: 
va potraga za materijalnim dobrima i nezasitna želja za prolaz- 
nim sjetilnim užicima gleda u ženidbi samo instituciju za ugodniji 
život; kao neki naslonjač, gdje se možeš mirno ispružiti i na račun 
drugoga hraniti svoj niski i nezasitni egoizam, Razvitak socijalnih 
prilika (tijesni i prljavi stanovi, rad oca i majke u tvornicama i 
i. d. u siromašnim slojevima; večernje priredbe, kazališta i ostala 
žabavišta, sva moguća udruženja, klubovi i organizacije u bogati- 
ših) na cijeloj liniji uništavaju onaj patrijarhalni, obiteljski život 
pun mira i tihe sreće. Tu je vrelo mnogih obiteljskih tragedija i 
ponajglavniji razlog, zašto jedinstvo i nerazrješivost ženidbe po- 
staje mnogima nesnosno i nerazumljivo, Zato Pijo XI. ističe napo- 
se ove istine: »Brakom se dakle duše vežu i srašćuju i to još prije 
i tješnje nego tjelesa, a ovo se vezanje ne osniva na prolaznim 
porivima sjetila ili duša nego na promišljenoj i čvrstoj odluci vo- 
lje: i iz tog srašćivanja duša, po Božjoj odredbi, nastaje svet i ne- 
povredljiv vez.« Prava ljubav »obuhvaća u obiteljskom životu ne- 
samo međusobno pomaganje, nego treba da se proteže i na to, 
šta više, da u prvom redu iđe za tim, kako bi se supruzi međusobno 
pomagali u dnevnom nastojanju oko punijeg stvaranja i usavrša- 
vanja nutrašnjeg života... Ovo uzajamno unutarnje izgrađivanie 
supruga, ovo neprestano nastojanje da jedan drugoga usavrše, 
može se s potpunim pravom, kako uči Rimski katekizam, nazvati 
prvotnim razlogom i svrhom ženidbe... u koliko je u širem smislu 
ženidba trajna i tijesna zajednica čitavog života.« 


Sacramentum. 


Treći momenat i treće veliko dobro, koje Pijo XI. ističe kac 
aormu kod sklapanja i prosuđivanja kršćanskog braka je: sacra- 
mentum. Ta značajka prelazi granice naravne etike i ne ulazi u 
okvir ovih refleksija. Zlatne zrake milosti Kristove poput ostalih 
područja ljudskog života preobražavaju i kršćansku ženidbu i uz- 
dižu u nadnaravne visine. Ona postaje sveti simbol tajinstvenog 
sjedinjenja druge Božanske Osobe s ljudskom naravi i novog nad- 
naravnog života, na koji se čovjek po tom sjedinjenju rađa. S no- 
vim dostojanstvom i čašću nastaju za kršćanski brak i nove du- 
žnosti. Ali u sakramentu izviru i bogate milosti, koje i u obitelj- 
ški život donose onu ljubav. koju s tolikim zanosom slavi sv. Pa- 
vao: »Ljubav je strpljiva, dobrostiva, ljubav ne zavidi, ljubav se 
ne hvasta, ne nadima se, ne čini, što je nepristojno, ne traži svoje, 
ne razdružuje se, ne misli o zlu, ne raduje se nepravdi, a raduje 
se istini, sve podnosi, sve vjeruje, svemu se nada, sve trpi.« 2 Kor 

(Diderotove ideje o uništenju vjere i kršćanskog braka) 


L Najveći razarač XVIII. stoljeća. 


OZNATO je, kako su francuski enciklopedisti svojim spi- 

sima i destruktivnom svojom propagandom  potkopali u 

Francuskoj za t. zv. velike revolucije nesamo monarhija 
nego i Crkvu. Francuska je onako stala bjesniti na Crkvu, kako 
to danas čini Rusija. Uveo se napokon »kult razuma«, kojega bo- 
Sinja (»Raison«) zapremi mjesto Gospe u pariskoj crkvi Notre 
Dame; zameten je svaki trag kršćanstvu u javnom životu, kršćan- 
ski je kalendar ustupio mjesto novome, a »dekade« zapremiše 
mjesto tjedana. Nešto kasnije dođe opet barem kult filozofskog 
»Vrhovnog bića«, 

Sve je to bilo pripravljeno »filozofijom« XVIII. stoljeća. Po- 
učno je pogledati i ispitati, kako su razorne bile te nove ideje 
napose u Diderota, redaktora Enciklopedije, tog »evanđelja po 
sotoni«! Mnogi će se liberalan čovjek naših vremena lecnuti na 
taj oštri epiteton Enciklopedije, što uostalom potječe od čovjeka, 
koji i najmanje ne stoji na stanovištu pozitivne vjere. Ali dosta je 
samo malo ogledati Diderotove ideje redom, da se uvidi, kako 
nije nikakova prazna »deklamacija«, kad žigošemo bezbožnu fi- 
lozofiju XVIII. stoljeća. I mala smotra tih ideja pokazuje, da je 
Diderot, ako izuzmemo klasnu radničku borbu i teror kao sred- 
stvo za diktaturu proletera, manje više zastupao sve ono, što 
danas čak i neke »slobodne» duhove uznemiruje i ogorčuje, a 
čime hoće Rusija i njezin boljševički Eden da usreće svijet. 

Istina je, Diderot je prevrtljiv i ne slijedi uvijek ovih ideja; 
neke su njih narijetko posijane u njegovim djelima, a počešće za- 
stupa i njima protivne misli, Jer Diderot filozofira prepuštajući se 
posve momentu. Sa svim tim se jasno vidi, kako je on veći razarač 
od Voltaire—a i Rousseau—a, kako redom ruši pozitivnu, a onda 
svaku i naravnu vjeru, kako ruši svaki moral, samo ljudsko dosto- 
janstvo i slobodu volje, svaki red i zakon, ruši obitelj i svaku 
ženidbu, ruši vlasništvo, ruši auktoritet, odgoju, društvo i civili- 
zaciju. Sve su to dakako teške optužbe, ali ih je vrlo lako doka- 
zati. Jer nisu one tek izvodi iz premisa, što nam ih daje Diderot 
im nel On sam nam meće riječi u usta, i mi ga možemo optuživa- 
ti njegovim vlastitim izjavama. Želeći prikazati u nekoliko mono: 
grafija ideje »oca enciklopedije« iznosimo ovaj puta Diderotove 
misli o uništenju vjere i o braku, 


1 J.Reinach, Diderot, Paris 1894., str, 74, 

IL Diderot kao moralista 


Prije nego što iznesemo rečene misli Diderotove, kazat ćemo 
koju o tome, kako se Diderot sam smatrao za moralistu, koji 
hoće da svoj vijek preporodi, i kakav je on uistinu moralista bio. 

Diderot ima sigurno donekle i pravo, kad se smatra »mora- 
listom«, jer je on moralizirao i filozofirao više negoli itko drugi u 
XVIIL stoljeću, u svim svojim djelima, pa bila ona filozofijska ili 
romani, drame, novele, umjetnička kritika, privatna pisma i slič- 
no, On sam piše: »Ja se smatram priličnim moralistom.«* Vječno 
moralizira: kad bi dolazio do svojega prijatelja, glazbenika Gre- 
try-a, pozdravljao bi ga: »dobar dan, pošteni čovječel«"; kad piše 
Sofiji Volland, uz koju svoju ženu i zaboravlja, piše joj senzualno 
i opet joj daje pridjevak »kreposna«: »zbogom, kreposna ženol«* 
Zacijelo je silno uživao, to nam jamči cijelo njegovo biće, kad mu 
je pjesnik Sedaine videći ga u zanosu nakon uspjeha svoje drame 
»Philosophe sans le savoir« uskliknuo: »O, dragi Diderote, kako 
ste lijepi!" Diderot bijaše pristupačan svakovrsnim emocijama pa 
i »larmoajantnoj«, plačljivoj retorici »kreposti«, kakovu njegova- 
še njegovo stoljeće, Zato je uostalom i hvalio Engleza Richardso- 
na. Diderot je uživao u svakoj svojoj pozi.“ 

Nas se ovdje izravno ne tiču njegove ljubavne anegdote ix 
mladosti, niti to, što priznaje sam, da je tri četvrtine svoga života 
izgubio uzdišući do nogu Frinije, niti to, što na polasku u Rusiju 
ne misli »na staru i bolesnu« ženu već na Sofijuš, što kaže, da će 
nju, »samo nju« tražiti na svojoj smrtnoj postelji, Taj »bračni 
vez«" nije mu doduše prijao, jer »ne pristaje«, veli, »svakome da 
uzme za uzor Katona«“, Nas se sve to, kako rekosmo, izravno 
ovdje ne tiče, jer ispitujemo teorijsku njegovu etiku, ali sigurno i 
to pokazuje, kako je posve promašeno uza sve larmoajantne tira- 
de kreposti i uza sve to, što Diderot ne zastupa uvijek svojih 
najdestruktivnijih ideja, smatrati ga s nekim Nijemcima čak ne- 
kakovim idealistom. Windelband ga na pr. zove »Urbild des Tu- 
gendenthusiasten«'", Takova nerealnog shvaćanja nemaju o nje- 
mu njegovi zemljaci. Doumic na pr. kaže, da je njegova »narav 
sačinjena iz potpunog manjka ma kakova principa«, dok »na po- 
vršini lako prima sve dojmove.«! 


? Diderot, Djela, izd, Assezat-Tourneux, Garnier fr&res 1875—1876, sv. 
NI, str, 401. Po ovom izdanju je gotovo sve citirano. 

3 Mercure de France od 16, XI. 1913., str. 280, 

* Djela, sv. XVIII. (list 46.), str. 506. 5 Djela, sv. VIIL, str, 352. 383. 

* Djela, sv, XI, Salon od 1767., str, 21, 

7 Ib., sv. IX, str, 58. 8 1b., sv, XVIIL, str, 245, 246. 

2 Ib., sv. IX., str. 60, 1 Ib,, sv. XI, (Salon 1767.), str. 265. 

4 Encikl,, izdana u Livornu 1772., sv. IV., str, 545, 

# Geschichte der Philosophie, Leipzig 1911., str, 423, 

45 Histoire de la littćrature francaise, izd, 1918., str. 448. 

Diderot se najviše hvata »naravi« i tako nastavlja one iran- 
cuske tradicije, koje se počinju u Rabelaisu i već u Srednjem vi- 
jeku (na pr. u Roman de la Rose) destruktivnom antitezom: pri- 
roda — društvo (Physie — Antiphysie) smatrajući »prirodu« na- 
ravi, koja ne zna ni za Boga ni za zakone. U tom smislu ima pravo 
6. Pellissier, kad daje Diderotu, a ne Rousseau-u nadimak I 
homme de la nature par excellence«,"* I Meister, znanac i prija- 
telj Diderotov, poređivao ga je »prirodi takovoj, kakovom je on, 
Diderot, sam gledaše: plodnoj, rodnoj klicama svake vrste, ali 
bez ikojeg načela, koje gospoduje, bez gospodara i bez Boga.«“ 
Diderotova etika je zapravo konačno etika hira, krvi, nereda, ra- 
zaranja. Što nije uvijek jednako razaralačka, to ima zacijelo svoj 
uzrok u vremenskim i društvenim prilikama, ali i u prevrtljivosti 
Diderotove ćudi. On sam piše u jednom listu Sofiji Volland, kako 


su njegovi zemljaci »nepostojani poput vjetrulja«, a to pripisuje 


podneblju, koje je vrlo promjenljivo, te je »glava stanovnika Lan- 
$resa na njihovim plećima ono, što je crkveni pijetao nad tornjem: 
nigda nepomičan u jednoj točki«,“ Sad se izdavao za »lijepu du- 
šu«!* i uživao sam u sebi i u svojoj retorskoj, razbarušenoj krepo- 
sti, sad je opet uzdizao strasti, ali ne sićušne, već one velike, uz- 
dizao »velike hulje« i »lupeže«, Svagda je bučan, nesređen, sen - 
zuslan, hirovit, samodopadan: sad je zaplakan, sad razjaren, pun 
je blata i revolte, nemira, razaranja. U njega se doista vidi, da je 
bio kao stvoren da redigira Enciklopediju, za koju sam pozitivi- 
stički filozof Comte veli, da je bilo naprosto razaračko poduzeće, 
da je njezino djelo bilo »razarati, ne graditi«,'" 


IH. Kako bi Diderot uništio, koliko je moguće, 
svaku vjeru u čovječanstvu? 


Ako nas je već opći pogled na »etičko« naziranje Dideroto 
vo podsjećalo na boljševizam, onda to još mnogo više vrijedi za 
ovo poglavlje. »Despotizam« (== auktoritet) i »praznovjerje« (== 
vjera) dva su najveća biča čovječanstva prema Diderotovoj kon- 
cepciji. I on se smatrao zvanim, da ih pomogne uništiti. Veselio se 
nazatku kršć, duha, uživao u pomisli, da tolerancija vlada čak 
među raznim kršć, sljedbama, te »budući da tolerancija vodi nuž- 
no do nehaja, ja računam,« veli, »da će kršćanstvo još 200-300 
godina živjeti.«*" Veselio se, što »nigda oba najveća biča čovje- 
čanstva, despotizam i praznovjerje, nijesu bila tako žestoko napa- 


4 Pages choisies des grands ćcrivains, Diderot (A, Collin 1919), str, V. 

15 Djela, sv. I., str. XVIII, 1% Djela, sv. XVIIL, str, 376, 

17 Djela, sv. XVIIL., str, 358. 18 Ibid., str, 237. 

1% Cours de philosophie positive, sv, V,, str, 595, (Paris — Bachelier 
1841,, 5, izd, Paris, Socićte positiviste 1894.) 

29 Diderot et 1' abbć Barth., str, 48, 

dana«"* kao u njegove dane. Uživao je u pomisli, kako je moć 
Crkve pala.“ On konstatira, »da, što većma se puk obrazuje i u- 
savršuje, to većma se steže i umanjuje kod njega vjera u natpri- 
rodno. Više ili manje vjere u natprirodno je uvijek znak veće ili 
manje kulture, Promotrite divljake, što ih je sreo Bougainville: u 
njih je sve čarolija, magija, vračarija, čudo. Čudesa su rijetka roba 
u nas, je li, abbć, usprkos onog ukusa za čudnovatim, 
neponjatnim.«* 

Poput današnjih boljševika želi i Diderot propast vjere i 
državu bez vjere.“ Ali znajući »neizliječivu« »sklonost ljudske 
naravi na praznovjerje«“, i da »ateizam može biti doktrinom ma- 
lene jedne škole, ali nigda naukom velikom broju sgrađana«** 
uviđajući dalje, »da pojam o Bogu jednom u glavu utuvljen« nužno 
»postaje najvažnijim pojmom«"" i ima silnu moć - uviđajući sve 
to Diderot se pita, što valja činiti, da se, koliko je moguće, vjera 
uništi. On ne vjeruje, da se vjera tako lako mijenja, jer je uko- 
rijenjena i ostaje. »Ja znam samo jedno i jedino sredstvo, da se 
obori kult, a to je, da učinimo svećenike vrijednim prezira zbog 
njihovih opačina i njihove bijede.« Oni treba da prosjače pred vra- 
tima Notre-Dame ili Saint-Sulpice-a i prodaju sakramente i javne 
djevojke. »Tada će iole razborit otac zaprijetiti sinu, da će mu 
slomiti vrat, ako bude htio biti svećenik.«" Svećenici treba nada- 
lje da budu »neznalice«,"" Kad je svećenik tako opasan član dru- 
štva, treba da ga učinimo što manje opasnim. »Što je svećenik 
svetiji, to je opasniji.«" Treba dakle, kad ne ide drukčije, da sve- 
ćenici budu neznalice, pokvareni, materijalno slabo situirani ljudi, 
bez socijalnog ugleda.«*? 


*"* Djela, sv. VI. (Lettres aux acadćmiciens), str. 373, 

2 Diderot et !' abbć -Barth., str. 49, 

2 Ibid,, str. 26. 27, : 

2% U »Planu jednog ruskog univerziteta« želi Diderot u školi ateistički 
odgoj; ali jer svoj plan piše za caricu Katarinu IL, koja nije mišljenja Bayleo- 
va, da je država ateista moguća, to ostavlja i vjeru unastavnoj osnovi (Dje- 
la, sv, IL, str, 490.) 

*5 Djela, sv. XV,, Encikl, (Legislateur), str, 426. 

** Djela, sv. III. (Plan za ruski univerzitet), str, 517. 

'7 Diderot et Catherine II., str. 298. 

* Strah od poznatog predmeta manji je od straha pred »fantomom« 
(vjerom), »Fantom ima noge na zemlii, a glavu u nebu, te nema mjere« (Dje- 
la, sv. VL, str, 392.) 

"Djela, sv. IL, Refutation d' Helvćtius, str. 288. 

% Diderot et Cath, II, str, 298, — Kako je dakle važno, da katolički rad- 
nici prionu uz kulturni rad, nesamo uz akciju te prikupljanje pristaša neso 
i uz studij, da imaju svoju intelektualnu elitu, I Julijan Apostata htijući uništiti 
kršćanstvo htjede najprije uništiti kršćanske škole, 

81 Ibidem, str, 566. % Djela, sv. IV., str, 34, 35, 

Kad se već vjera ne da uništiti, jer je »to puzava i žilava 
biljka, koja»ne izumire«"“, treba odabrati »najjednostavniji i naj- 
nedužniji fetiš.«"* Već u »Essai sur le mćrite« kaže se za vjeru, da 
treba da bude »blaga, mirna i vesela«*, što po Diderotu manjka 
najviše kršćanstvu, toj »najnesocijalnoj« vjeri.“ 

Nadalje treba rastaviti Crkvu od države, građanski poredak 
od duhovnog utjecaja. Crkva i država nemaju, veli, ni po biti ni 
po postanju ništa zajedničko, a »svaka ovisnost, osnovana na 
prirodnom zakonu, treba da izvire iz biti ili iz postanja stvari,« 
Država upotrebljava silu, da stekne vanjska dobra, dok Crkva ide 
za unutarnjim dobrima." »Suvereni zemlje, ne stavljajte nigda 
zakona svojih pod sankciju bogova, jer ne ćete biti više gospodari 
opozvati ih.«" Opasno je »spojiti naslove Summus Pontilexa i 
Imperatora«, jer i svjetovna vlast može izrabljivati Boga, ali je 
važnije to, da bi svećenička moć time porasla: »moći se služiti 
imenom Božjim, da činimo zlo, vrlo je udobno.«*' Uopće je sveće- 
nik »sumnjivi podanik«, koji se »sad združuje s narodom protiv 
vladara, sad s vladarom protiv naroda, a sve zato, da utvrdi svoju 
strašnu vlast.«“! »Ja ne volim, da u čine suverenstva uđu ljudi, 
koji propovijedaju biće više od suverena, i koji čine, da to biće 
kaže sve, što je njih volja.«“? »Treba li da zakonodavac učini od 
vjere glavno pokretalo vladina stroja?« pita Diderot, I odgovara: 
»Nel«*" Svećenik, ako ga već ima, treba da bude obični »podanik 
kao svaki drugi.«** Ne smije priznavati nikoju vlast, koja je izvan 
državnih međa, nikakvog »stranog poglavara«.“" Da neprijatelj 
neprijatelja svjetuje, ne bi mu mogao dati rđavijega savjeta negoli 
Diderot državi. Možda je Diderota kod toga i nesvijesno vodila 
ljubav k »pozivu« uništiti nesamo »praznovjerje« nego i »despoti- 
zam«? Svakako bi Diderot danas bio velika pomoć za boljševičke 
bezbošce i pokretače svjetske revolucije! 


38 Ibidem, 3% Ibid., sv, XIX., str. 477. 

% Ibid., sv. 1., str, 87. 

8% Ibid., sv, XIX., str. 477. — Zanimljivo je i to, da je Diderot uvelike 
cijenio katoličke ceremonije, koje su i na nj moćno djelovale, kako sam pri- 
znaje. On pače misli, da bi protestantizam uništiv ceremonije mogao time uni- 
štiti 1 samu vjeru (Djela, sv. X., Salon 1765., str, 391.) 

57 Djela, sv. XVII. (Encikl.), str. 149, 

8 Ibidem, str. 150. 151, % Djela, sv. VL, str, 403, 

20 Ibid., sv. II, (Refut. d' Helv.) str, 289, 

% Djela, sv. INI. (Plan ruskog univ.); str. 510. 

a2 Diderot et Cath. II, str, 564. 

*5 Djela, sv. XV, (Encikl.), str. 425, 426. 

4 Diderot et Cath. IL, str. 566. 

45 Djela, sv. III. (Plan ruskog univerziteta) str. 514. — I nad školom je 
samo država (str. 530.) 

Boreći se za čistu »prirodu«, koja ne zna ni za Boga ni za 
kakove zakone, kida Diderot sve vjerske i socijalne veze pa tako 
svodi čovjeka na životinju. Stoga će sva spolna etika biti u tom, 
da se održimo, rasplodimo. lako katkad ima i više od toga, ipak 
ostaje samo materijalizam, uvijek ostajemo »vjerni zemlji«. U tom 
sistemu nema ni naravne religije ni naravnog zakona. Razumljivo 
je, da će posljedicom biti: brak je besmisao. Ogledat ćemo samo 
neke manje sablažnjive tekstove, a izostaviti kreposnu retoriku 
(»Pere de famille«), jer znamo, da se Diderot mora samom seki 
protiviti gotovo u svakoj stvari. 

Sa svojim stoljećem držao je i naš »moralista«, da su divlja- 
ci ljudi, u kojih treba da tražimo prvobitnu »dobrotu« čovjeka, 
koji se kulturom iskvario. Tako se u «Dodatku Putu kapetana 
Bougainvillea opisuje otok Taiti, kojeg su stanovnici živeći po 
zakonu »prirode« bili sretni sve do dolaska toga kapetana. Vla- 
dao je komunizam posjeda i žena. U spolnom pitanju nije se znalo 
ni za kaki stid ni sramotu. S Evropljanima dođe do divljaka misao 
opačine i kajanja; dotle je vladao kult golotinje.“ »Ovaj crni čov- 
jek (jezuital), koji je kraj tebe i koji me sluša, govorio je s našim 
mladićima, i ne znam, što je kazao našim djevojkama. Ali naši se 
mladići skanjuju, a djevojke crvene.« (»Rastanak starca«) Za Di- 
derota jedino »narav« može kazati, što je dobro, što li zlo, a ne 
Bog, Crkva ili država, koji bi mogli svoj hir postaviti za zakon. U 
naravi je ljubav samo »fizički nagon« i služi rasplodu, koji po- 
množava bogatstvo i služi obrani zemlje, Vrhovna norma je poje- 
dinački i opći interes. Zato braka »u naravi« nema. Preljuba, ro- 
doskvrnuće, uopće svaki seksualni čin je opravdan, ako služi 
interesu, Brak se »protivi naravi«, jer je »opći zakon sviju bića« 
promjenljivost.“" Zato je vjernost »šimera«, postojanost »taština«*", 
stid nešto umjetno“ te nestaje u siromaštvu i bolesti, kad je čov- 
jek bliže »naravi«, 

Vjernost se protivi naravi, tvrdi Diderot, jer uzima, da je- 
dno biće, koje misli, osjeća i slobodno je, može biti vlasništvom 


% IT danas vidimo, da sljedbenici Diderota, boljševici u Rusiji i izvan nje, 
hoće da usreće svijet kultom golotinje. O tome nam zna za Rusiju mnogo pri- 
povijedati Douillet u »Moscou sans voiles«, a za naše prilike dosta je sa- 
mo spomenuti crnicu Beckericu i njen doček u Zagrebu. 

7 Djela, sv. IL str, 224, — Tu Diderot upotrebljava iste riječi (kako 
je luda »zakletva nepromjenljivosti dvaju bića od mesa, pod nebom, koje ni 
čas nije isto« itd.) kao i u pripovijesti »Mme de Pommeraye (u »Jakobu Fa- 
talisti«): »Prvi puta zakleše se dva bića od mesa na podnožju pećine, koja 
već u prah padaše, i zazvaše za svjedoka nebo, koje nije ni čas isto; sve 


prolazaše u njima i oko njih, a oni držahu, da se srce njihovo oslobodilo 


mijene, O djece! O vječne djece!,,.« Djela, sv. VL, str. 117.) 
4 Djela, sv, IL, str. 242. 4 Ibidem, str, 243. 

drugoga sličnog. e čemu bi se to Pravo imalo osnivati? Žena ne 
že postati predmetom trgovine. i 
a Sad 2. možemo unaprijed znati, što će bludnik Diderot 
reći o nerazrješivosti ženidbe. »Nerazrješivost braka je protivna 
nepostojanosti, koja je tako naravna čovjeku.« To je samo su- 
višno kinjenje. U sistemu našeg »moraliste«, gdje ljubav služi samo 
vrsti (vidi dramu >»Fils naturel«), »vjernost, taj rijetki fenomen, 
je uvijek samo tvrdoglavost i muka, koja je za »narav- 
na« čovjeka samo »šimera«." I naš filozof pokazuje se još slabijim 
psihologom, kad braneći rastavu braka veli: »Mogućnost rastaviti 
se učinila bi, da bi se supruzi međusobno štedili, Sloboda odijeliti 
se učinila bi, da bi se rijetko odijelili,«"* »Rastava bi umanjila broj 
neženja, koje valja smatrati u valjano uređenoj državi glavnim 
kvariteljima ćudoređa u krajevima, gdje ta rasa cvjeta.«“ »Obeća- 
nje nerazrješive ženidbe čini i mora da stvori gotovo toliko nesre- 
tnika, koliko i muževa.«"? ' m. 
Brak je sasvim životinjski čin: »prednost, koju daje ženka 
jednom mužjaku pred svim ostalima«, a to se »predpostavljanje 
ne opaža samo u ljudskoj već i kod drugih životinjskih vrsta.« 
»Nije u naravi, da čovjek uzme samo jednu ženu«, dakle zadovo- 
ljiti se jednom ženom", Diderot brani blud, uživa u javnim djevoj: 
kama", a da i ne govorimo o njegovoj prljavoj fantaziji i njegovuj 
pornografiji, Što je ženidba za nj, to se ne može ovdje napisati; 
svakako je »jedan od najmanje važnih, najbizarnijih zakona«", 
»jedno glupo i mrsko stanje«", : 
Diderot izričito ne će da zna za bilo kakovu »čast« braka“ : 
žena je tu samo, da rađa.“ »Tko ljubi, taj samo ljubi«"? (t. j. ide 
za rasplodom vrstel) i baca pod noge razum.“ Zato je ljubomor 
smiješan, jer je posljedica lažne predodžbe, da je ljubljena osoba 
vlasništvo." Stoga je i bračna nježnost, pače i sama materinska 
ljubav tek »pusto hvastanje«, koje je više na jeziku negoli u srcu“, 
i u koje se sam Diderot najbolje razumio. ' 
Mislimo, da nije potrebito sve te ogavne misli, na koje se 
stresa u čovjeku sve, što je plemenito, još i pobijati. Diderot po- 
sve neispravno shvaća ljudsku razumnu prirodu, prihvaća etno- 


& Ibiđem, str, 224, 51 Diderot et Cath. IL, str. 197. 
5 Djela, sv. III. (Dodatak putu Boug.), str, 242, 
55 Diderot et Cath, IL, str, 197, 54 Ibidem, str. 198. 


5 Djela, sv. XIX. (gđci Volland), str, 185. 

% Djela, sv. II. (Dodatak putu B.j str. 241. 242, 
57 Ibidem, sv. XIX, (gđci Volland), str. 64. 

5 Diderot et Cath. IL, str, 238. i dalje. 


% Djela, sv. XIX., str, 113, % Ibidem, str. 114, 
& Ibid,, str, 115. 92 [bid., str. 116. 
% Ibidem, str. 241. % Ibid., str, 238, 


% Djela, sv. IL, str, 243. (Dodatak putu B.) 
8 Ibid., str, 237, 

logijske zasade, kojima se danas svaki ozbiljni etnolog smije, om 
posve neozbiljno zamišlja društvene posljedice svojih »misli«, on 
se nimalo ne obazire na prava Stvoritelja i na zahtjeve Njegove 
objavljene nauke, Dosta je, da samo dozovemo u pamet današnje 
prilike u Rusiji: jadno stanje djece i njihove odgojel Kuda to vodi 
ljudski rod već na ovom svijetu, a kuda tek na onom preko groba? 
Veliki Apostol naroda govori u svojoj poslanici Korinćanima: »Ne 
varajte se: ni bludnici, ni idolopoklonici, ni preljubnici, ni meko- 
putnici... ne će baštiniti kraljevstva Božjega.« (1 Kor. 6, 9 10.) 
Tako je Diderot svojim idejama pravi preteča boljševizma, a pri- 
staša je imao, kako vidimo, još u doba Apostola naroda, pače ot 
kako je čovjek nosilac pokvarene, pale prirode, I ako ne boljše- 
vizam, a ono barem mnoge boljševičke misli, među njima i misli 
o Bogu i braku, mogu kao i druge slobodnomislilačke, slobodno- 
zidarske misli »tražiti kontinuitet... još u prastara vremena, kod 
starih Egipćana i Grka «"“ Bezbožna i nemoralna praksa uvijek je 
tražila i teorijsko opravdanje. I stoga bi svaka ovakova ideologi- 
ja, pa i Diderotova, morala potaknuti misaonog čovjeka, da ispita 
svoju savjest, ne pomaže li možda i on svojom praksom dokazivati 
ovakovih teorija. Dr. Drago Čepulić. 


9 Slobodno zidarstvo, Miniaturna biblioteka sv, 53—56, Novi Sad 1928., 
str, 16, 


BRAK PRED FORUMOM 
MOSKVE I RIMA 


ELIKI naš biskup i narodni učitelj, Strossmayer pisao je 

dne 18. lipnja 1883. ruskom učenjaku i obraćeniku, o. Mar- 

tinovu D, 1 ove značajne riječi: »Sv. Otac zaslužuje sa- 
svijem posebnu ljubav Slavena. On i kardinal Bartollini veliki su 
Prijatelji slavenske stvari. O moj dragi prijatelju! Kako mi iz srca 
vadite riječi, kad govorite o toliko željenom obraćenju ruskoga 
naroda, Jest! Treba da žrtvujemo sve svoje sile duše i srca za 
tako uzvišenu svrhu. Po mojem mnijenju je glavna zadaća Crkve 
katoličke i sv, Stolice u ovom vijeku: približiti se Slavenima, što 
je više moguće, osobito u Rusiji. Predobivši nju za božansko je- 
dinstvo Crkve katoličke predobiven je ujedno cijeli svijet, koji 
ima još pozitivne vjere.«! A u »Glasniku« svojih biskupija piše g. 
1882, o ruskoj crkvi ovo: »Najveći i najvažniji ogranak crkve pra- 
voslavne, crkva ruska, je li slobodna i u svom apoštolskom zva- 
nju neodvisna? Pače je li ona, odkad je patrijarkat moskovski sa 
sinodom petrogradskom zamijenjen, u pravom smislu crkva ili sa- 
mo njeka vrst zavoda državnoga? Na svaki način znam za cielo, 
da i sami najumniji i najvažniji državnici u Rusiji priznaju, da u 
crkvi ruskoj nema dovoljno života i snage, da svlada one opasne 
nauke i težnje nihilističke, koje je sam pakao izrigao. A ne će te 
snage i života biti ni onda, ako se patrijarkat moskovski uzposta- 
vi, kako to njeki žele, ne će ga biti sve dotle, dokle se sa crkvom 
zapadnom ne izmiri i iz nepresahnjivoga izvora sveobćeg jedin- 
stva crkvenoga novi život i novu snagu za postignuće svoga apo- 
štolskoga zvanja ne uzerpi.«* Kako je veliki biskup stvari tako 


reći do u dno zagledao, pokazuje kasniji tok povjesnice. Kanti-. 


zam i marksizam, što niknuše na tlu uzoranom i zasijanom prote- 
stantizmom, počeše roditi u mekoj slavenskoj duši, koju ruska 
crkva sputavana državnim okovima nije mogla učiniti otpornom 
prema ovako razornim nametnicima. I danas se već zapažaju po- 
sve jasno obrisi velike svjetske konstelacije: sve, što »još pozitiv- 
ne vjere« ima, računa s Rimom, upire oči u nj, a sve, što te vje- 
re nema, okreće se k Moskvi kao svojoj Meki. Moskva — Rim! 
S pravom se već opetovano isticali kao najljući, da jedini neprija- 
telji, kao nevjera i vjera. * Rim i jedino Rim uspješno, jasno i od- 


1 List je pisan franceski, Original u »Bibliothčque slave« (Paris), prije- 
pis u mene, 

* (Cepelić-Pavić), Josip Juraj Strossmayer, Zagreb 1900—04, str, 7556. 

3 Na očigled tih činjenica upravo je nepojmljivo, kako može pisac »Krat- 
kog pregleda jugoslovenske književnosti« (knjiga treća, Miniaturna biblioteka, 
Novi Sad 1931., str, 26.) pisati: »širenjem protestantizma, bila bi se kod nas 


IH BRAK PRED FORUMOM MOSKVE I RIMA 


lučno brani najosnovnije pojmove i prava pojedinaca i cijeloga 
društva, te nastoji svim silama spasiti Evropi one dragocjenosti, 
što Moskva hoće da raskući poput dragulja svojih nekadašnjih 
vladara. Jedna od najvažnijih vrednota, o koju se bije ljut boj, 
jest i — brak ili ženidba. 


1 BRAK PRED FORUMOM MOSKVE, 
a) boljševička praksa, 


Prema svjedočanstvu vrsnoga orijentaliste o, Schweigla D, I, registrira 
Rusija osim Ukrajine godišnje. oko 200,000 ženidbenih rastava a jedan oče- 
vidac svjedoči, da u Moskvi samo jedan državni matičar kraj svega toga, što 
nema dužnosti prijaviti svaku ženidbu, dnevno bilježi po 25 ženiđaba i 10 ra- 
stava,5 Pod izlikom, da treba, svuda i riječju i djelom dokazivati emancipaciju 
od »buržujskoga morala«, traže mladići »uime drugarstva« od ženskih, da im 
se podaju, I da ne bi na njih pala sumlja očijukanja s »buržujstvom«, znaju 
mnoge takovim zastupnicima i oduševljenim pristašama »proleterskog morala« 
nasjedati,“ Douillet, i sam očevidac, pripovijeda između ostaloga i to, da je 
Ščučev, pregledavač putnih isprava u Čeljabinsku nalazio sumljivima papire 
onih ženskih, s kojima se želio »pozabaviti« on — oženjen čovjek, I puštao ih 
tek, pošto je zadovoljio svoju strast pa makar i uz stražansku asistenciju, ako: 
već drukčije nije išlo, I sve je to radio nekažnjeno, dok jednom ne osramoti 
žene i kćerke nekoga visokog činovnika, što je u Moskvi vedrio i oblačio. 
Ali i tada dobije minimalnu kaznu, te poslije nje bude opet namješten na staro: 
mjestol7 O, Schweigl pače zna za slučaj u Samari, gdje je otac želio prijaviti 
za upis ženidbu s vlastitom kćeri, s kojom je već dvoje djece rodio, Državni 
ga činovnik odbio, jer sovjetski zakon od g. 1927, određuje u 6, članku, da se 
ženidbe rođaka izravne loze ne upisuju. »Stvar se potjerala i do vrhovnog 
suda, koji je doduše odobrio postupak državnog činovnika, ali i »ženidbene 
drugove« ostavio nekažnjene, budući da se ženidbi niti zdravstveno ne može 
ništa prigovoriti, kad je zdravija negoli na pr. ženidba dvoje sušičavih!«* Mislim, 


razvila posebna književnost,,, Drugim bi putem pošla naša istorija, jer pro- 
testantizam je jedan od glavnih uzroka, da se je kultura na Severu Evrope 
razvijala harmoničnije i etičnije od kulture na jugu.« Nama je poznato, da je 
protestantizam odgovoran za »harmoničnost« i »etičnost« kulture na sjeveru, 
samo će objektivnoj povijesti biti jako teško kraj francuske revolucije, se- 
ljačkih buna i današnjeg boljševizma, za koje se zna, odakle vuku lozu, po- 
kazati, kako je ta kultura »harmoničnija« i »etičnija« od katoličke, Uostalom 
čudno nam je, da ovakove tvrdnje čitamo baš u »Miniaturnoj biblioteki«, jer 
ako se ne varamo, to se nimalo ne slaže u našim prilikama s »verskom trpelji- 
vosti«, kako je ista biblioteka drukčije zastupa. 

4 U članku: Soviet-Familie, Orientalia christiana 1925,, str, 172. 

5 Por, »Život« 1930., str. 149, 

* Lyon, La Riissie sovićtique, str. 174, 

? Douillet, Mošcou sans voiles, str. 125, 126. 

da je za naše »buržujske mozgove« i ovo nekoliko primjera dosta, pa stoga si 
ogledajmo malo 


b) boljševičko ženidbeno pravo! 


O tom pravu vrlo dobro primjećuje o, Schweigl; »Još Rusija nije imala 
boljševičkog zakonika ni o radu ni o gospodarstvu ni o šumarstvu ni kaznenog 
zakonika ni rastave Crkve i države, a već je izašao ženidbeni zakonik u obli- 
ku dekreta narodnih povjerenika od 17. prosinca 1917., koji u glavnom još i 
damas vrijedi. Ako promotrimo današnji ženidbeni zakonik, naći ćemo po- 
tvrđeno ono, što nekoć reče Lenjin: s obzirom na porodicu, s obzirom na že- 
nu u porodici »nije ostao kamen na kamenu.« 

Ponajprije otimlje ruski ženidbeni zakonik u najnovijoj svojoj redakciji 
(od g. 1927.) u 2. članku brak Crkvi i vjeri; »isprave, koje dokazuju, da ženid- 
ba postoji po vjerskim ceremonijama, nemaju nikakove pravne valjanosti.« 
Taj članak nam odaje prvu karakteristiku boljševičke ženidbe: ona je potpuno 
izgubila vjerski i dobila čisto profani značaj. 

Drugu značajku donosi članak 25., ikoji potpuno ignorira ženidbeni ugo- 
vor te prenosi bit ženidbe i sve pravne posljedice na fizički čin, To drugim 
riječima znači, da su djeca po »građanskim pojmovima« nezakonita posve iz- 
jednačena sa zakonitom djecom, i da između prostoga priležništva i ženidbe 
nema razlike, I samo je dosljedno, kad u članku 3, zakon dopušta, da mogu 
postojati i »neupisane ženidbe«, kad im člankom 16, daje ista prava kao i 
»upisanim« te napokon, kad nema nikakove kaznene sankcije za bigamiju. 

Treća značajka boljševičke ženidbe slijedi opet iz druge: naime pol- 
puna razrješivost njezina »kako zajedničkim sporazumom, tako i na zahtjev 
jedne od stranaka.« (članak 18.) Ako je naime bitnost ženidbe samo u lizišč- 
kom činu, a ne u ugovoru, tada nije potrebita nikakova stalnost ženidbe. Za 
djecu se želi država pobrinuti, koja i onako smatra roditelje tek svojim po- 
vjerenicima u odgoji djece, Tim su sovjeti samo korak bliže općoj kolektivi- 
zaciji, koja im je toliko na srcu, i kojoj imaju da posluže i zakoni o nasljed- 
stvu i slični, što uređuju privatno vlasništvo, 


c) boljševička ideologija. 

Brak je »tek ostatak ruševne prošlosti« piše A. Kollon- 
taj, sovjetska poslanica u Norveškoj,“ »Stari oblik porodice po- 
staje naprosto zaprekom napretka; on nekorisno odvlači radnice 
od korisnijega i ozbiljnijega posla... Stara porodica je svršila svo- 
je.«"" »Namjesto bračnog ropstva prošlosti, namjesto nerazrješivog 
braka osnovana na ropstvu žene jedinstvo ljubavi i drugarstva, 


5 U članku »Der bolschewistische Ehe- und Familienkodex von 1927.« u 
»Stimmen der Zeit« 1930/31., str. 349—50. 

? Ibidem, Što slijedi o boljševičkom zakonodavstvu, upire se na taj iz- 
vještaj, gdje će cij, čitač i više toga naći, 

1 U »La famille et I' Etat communiste«, Paris 1920, cit. kod: Barde, La 
menace du communisme, str, 49, 50, 

i1 Ibidem, str. 9. 1 21. 

jedinstvo dvaju jednakih članova komunističkog društva, oboje 
slobodnih, oboje neodvisnih, oboje radnika.., Namjesto zasebnih, 
egoističkih porodica podići će se velika opća obitelj radnička, u ko- 
joj će svi radnici, muževi i žene, biti prije svega drugovima... Novi 
ti odnosi osigurat će čovječanstvu sve slasti slobodne ljubavi, ople- 
menjene pravom društvenom jednakosti obaju = ženidbeni: 
drugova.«'“ na 

Druga jedna zatočnica boljševičke ženidbe Marta Bigot piše: 
»Plaća... bila je za ženu otkrivenjem o mogućnosti njezine vlasti. 
te neodvisnosti... One osjećaju, da žena uzdržavana zakonski ili 
kako drugačije nije slobodna. Pa i one, što su kusale malo gorak 
med neodvisnosti, volit će njega negoli sve nazovislasti kućan- 
skog ropstva.«“ Sve to i mnogo drugo, što boljševički ideolozi 
muškoga i ženskoga roda pišu, samo su daljni izvodi Marksove 
nauke, sadržane u njegovu »Proglasu«: »Porodica u potpunom 
smislu postoji samo za građanstvo; ali ona dobiva svoju dopunu 
u ništenju (prisilnom ukidanju) svake porodice kod proletera iu 
javnoj prostituciji... I jedna i druga će nestati s propašću kapita- 
la.« A prema Lenjinu valja s Marksom reći, da se o sreći žene, 
vezane na domaće ognjište može tek »deklamirati«, uistinu pak 
da je ta vezanost pravo ropstvo, jer da je »kućanstvo uopće naj- 
neproduktivniji, najbarbarskiji, najmučniji posao od svih..., nisko, 
poživinčuje i sterilno je.«“* Sa strahom u duši i zebnjom u srcu slu- 
šamo, gdje iz svih tih navoda probijaju nama Evropljanima iz 
domaće socijalističke i komunističke ideologije tako poznate ne- 
suvisle fraze o »emancipaciji žena« i o »slobodnoj ljubavi«, koje 
se pokušavaju i obrazložiti kakvim takvim dokazima. 

Prije nego što kratko sistematski izložimo te dokaze, iznijet 
ćemo nekoliko citata sa »zapada«, koji daju mnogo misliti, i koji 
tek pravo daju razumjeti svu važnost okružnice »Casti connubii«, 
Kus-Nikolajev ne stidi se pisati u svojoj knjizi »Moral dviju klasa« 
ovo; »Moralno zgražanje (građanina) radi slobodne ljubavi je sa- 
mo obični trik, kojim treba provocirati zgražanje cementiranih 
mozgova filistara obojega svola. Jer filistar ne će i ne može nikad 
razumjeti, da je slobodna ljubav prvenstveno sloboda duha, a on- 
da tek sloboda tijela... Današnji brak je, — kao što je već rečeno, 
rezultat određenih ekonomsko-socijalnih uslova. I on će se promi- 
jeniti čim se izmijeni sistem privrede. Slobodna bračna zajednica 
je jednako tako jedina logična zajednica muža i žene u novom 


12 [bidem, Boljševički ženidbeni zakon zaista i daje ženi sasvim ista pra- 
va kao i mužu tako, da muž zapravo nema prava zapovijedati u kući, jer to 
pravo postaje iluzornim svakom ženinom mušicom; žena pače nije vezana na 
muževo prebivalište, nego može ići, kad je volja, i biti, gdje je volja (Por. 
čl. 9, zakona od g. 1927.) 

13 U »La servitude des femmes« cit. kod Barde, La menace du commu- 
inisme, str. 50, , 

4 Lenjin, Le pouvoir des Soviets et la femme; por. La menace etc., str, 50, 

društvu, kao što je današnji konvencionalni brak logična posljedi- 
ca današnjeg društvenog poretka.«" Pa opet veli: »Supremacija 
muškarca uništila je svaki psihički dimorfizam između muža i že- 
ne, formirala ženu kao neuspjelu, loše retuširanu fotografiju nje- 
govih pretenzija, ucijepila joj krv u načela i shvaćanja, koja su 
diametralno oprečna njenom duševnom životu, zavrnula njenu 
konstrukciju i svela njen individualitet na ništicu. Monogamski 
brak je postao rodilište, institucija slična pučkoj kuhinji i jeftinom 
hotelu u predgrađu, gdje trpeza i krevet zauzimaju cio interes.«'“ 
»Oni, koji se vole, jesu muž i žena« glasi definicija Saint Justa« 
piše Kus na drugom mjestu'", pa se čak kasnije okušava i u logici: 
»Upravo radi toga što je ljubav stvaralačka snaga, ne može biti 
ušarafljena u jedan tradicionalni moral.«'* To bi, čini se, želio biti 
nekakav dokaz »ex visceribus causae — iz prirode same stvaril« 
A da ne bude ni drugom spolu krivo, kao da možda nisu isto ta- 
ko »napredne« kao i g. Kus-Nikolajev, evo samo jednog citata iz 
knjige: »Sudbina žene« «Kriza seksualne etike«, što ju je napisala 
dr. Julka Chlapec-Djordjevič: »Pre svega bi trebalo temeljito re- 
formirati bračne zakone, koji nikako ne odgovaraju današnjim 
prilikama, jer su nastali pod fiksijom (bit će valjda: fikcijom?) 
intelektualne inferiornosti i ekonomske zavisnosti žene. Najveća 
nazadost bračnog zakona leži u tome, da oni previše šabloniziraju 
i ne priznaju individualno diferenciranja ljudskih bića. Za njih ek- 
sistiraju kompaktne mase bez manjina i izuzetaka, Bračni zakoni 
dodeljuju prava i dužnosti ne po ličnim željama ili svojstvima i 
zaslugama, nego po seksualnim organima... Današnji bračni zako- 
ni demoraliziraju. Oni razvijaju kod muža megalomaniju, nadu- 
tost, a uništavaju kod žene samopouzdanje i osjećaj dostojanstva. 
Zato od nekoliko godina na ovamo u svim naprednim zemljama 
rade korporacije i pojedinci sa neobičnom intenzivnošću na izme- 
ni porodičnih i bračnih zakona, koji opet prave potrebnim izme- 
nu socialne politike dotičnih zemalja. Najdalje su proveli izjedna- 
čenje čoveka i žene Sovjeti.«'? 
d) boljševički dokazi, 

Iz dosele navedenoga se jasno vidi, kako »novi moral« tra- 
ži uime nekakovih zahtjeva ljudske prirode, da brak napose w 
obliku monogamije prestane, a na njegovo mjesto da dođe slobo- 
dna ljubav. Za tu tezu se navode mnogi dokazi. 

Nije nam dakako namjera navesti sve moguće dokaze bolj- 
ševika, jer to nije ni moguće, a nije ni potrebno. Za to, da si mog- 
nemo dati računa o vrijednosti tih mnogobrojnih dokaza, dosta je. 
om U 

15 U nav. djelu, str. 67. i dalje. Ovu je knjigu tužilac državni s pravome 
zaplijenio (por. »Soc, Misao« 1930., str. 120.) 

15 Ibidem, str. 45. — 17 Ibidem, str. 14, — 18 Ibidem, str, 57. 

4% U nav. djelu, str. 63. Knjiga je izašla u Ljubljani, a spisateljica je Slo- 
venka, Odatle tako nakazan jezik. 


118 BRAK PRED FORUMOM MOSKVE I RIMA 


da nađemo »kategorije«, osnovne misli, iz kojih svi ti dokazi niču. 
Od njihove vrijednosti zavisit će i vrijednost samih dokaza. 

Prvu takovu kategoriju daju boljševicima filozofijsko-etno- 
logijski teoremi, Tipički oblik sviju dokaza niklih odatle glasi 
poprilici ovako: moralne zasade (dakle i bračni moral) samo su 
odsjevom privrednih prilika, Stoga je drugi moral bio u doba ma- 
trijarhata, jer je žena bila gospodarski i socijalno neodvisna od 
muža, drugi je moral u sadašnje doba kapitalizma i privatnog po- 
sjeda t. j. današnji »buržujski moral« s robovanjem žene mužu i 
njenom ekonomijskom odvisnošću od njega, a drugi će napokon 
biti »komunistički« s potpunom jednakošću i ekonomijskom, so- 
cijalnom neodvisnošću žene od čovjeka. 

Taj način dokazivanja probija kroz citate, što smo ih bilo iz ruskih bilo 
ostalih zastupnika boljševičke misli naveli, Prema Marksu propada porodica 
»s propašću kapitala«, Iste misli nalazimo kod ggđa Kollontaj i Bigot te Chla- 
pec-Djordjević#% A već spominjani Kus-Nikolajev piše: »Varaju se oni, koji 
misle, da će se povratiti »stara dobra vremena«, kad će se žena opet vratiti 
kućnom ognjištu i dječjoj kolijevci. I ne samo, da se žena ne će moći više 
riješiti sadašnje svoje uloge u privrednom životu ,,, ona se više ne će ni htjeii 
watiti u staro ropstvo. Dosadašnja moralna načela nisu priznavala ličnost 
žene, Sve tamo od sloma matrijarhata i uspostave privatne svojine, te naj- 
veće revolucije u istoriji čovječanstva, žena je bila stvar, roba. A bila je to, 
morala je to biti, upravo radi nutarnje historijske logike game privatne Svo- 
jine,«*! j 

Temeljaa je dakle misao te vrste dokaza filozofijski i mo- 
ralni relativizam te etnologijski evolucijonizam. O njihovoj vrije- 
dnosti zavisit će i vrijednost samih dokaza. : 

Drugu kategoriju sačinjavaju  psihologijsko-antropologijski 
dokazi, Kratko rečeno svi ideolozi boljševički brane kao prirodni 
zakon upisan u krv i meso svim individuima — spolnu slobodu ili 
»poligamski instinkt«. 

Da navedemo tek nekoliko mjesta iz Kusa-Nikolajeva, koji se odlikuje 
nesamo radikalnim idejama nego i banalnim stilom. »Prostitucija je«, veli on, 
»seksualni primitivizam, ostatak nekadanje spolne slobođe.,., Kao i za muškar- 
ca i za ženu je prostitucija prilika, da plasira svoje poligamske instinkte, 1 
to jedina prilika.« — »Monogamski ideal naturen je ženi silom, u njoj su pri- 
silnim mjerama ugušeni prastari poligamski instinkti, jer su dolazili u sukob 
sa ekonomskim i pravnim interesima muškarca.« — »Žena po svojoj prirodi 
nije monogamski određena,«"? — »Moralne dogme bile su ženi naturene i bile 


" Ibidem, str, 68. piše ona: Sve više se utemeljuje uverenje da su poj- 
movi »moralno« i »nemoralno«, »dobro« i »zlo« vrlo relativni, Kao u ostalim 
oblastima etike i u toj seksualnoj nema regula koja vrede apsolutno, Nemože 
se suditi po jednom kalupu, nego svaki slučaj valja posebno ispjlati i pre- 
suditi, Ima ilegalnih ljubavnih veza retke dubine i čistote.., Svi znaci ukazuju 
da nastaje doba seksualno-etičkog individualizma i seksualno-etičkog relati- 
vizma« Zatim evolucijom razvija bračni moral, Slično i na str, 9—13, 

*1 U nav. djelu, str, 62, 63. — ?2 Ibidem, str, 46. 47, 

su oznake njenog ropstva, Žena je živjela prema naređenjima, koja je izrađivao 


interes muškarca.,, »Zlatni ljiljani«, pojas čistoće, žig sramote, kazne, soci- 
jalno difamiranje itd, sve je to lanac onih mjera, koje su trebale osigurati is- 
ključivu socijalnu prevlast muškaraca.« — »Naravno,.. da je... svaka moral- 
ma dogma imala za muškarce znatno širi okvir nego za ženu.« — »Muškarac 
je zadržao svoju slobodu i mi sve tamo od antiknih velikaša do modernih bur- 
zovnih magnata susrećemo uz legalnu ženu — rodilju zakonitog potomstva, — 
niz ljubavnica i metresa, koje, — čudnog li paradoksa! — uživaju nepodijeljene 


simpatije građanskih historičara.«* Kraće i jasnije je tu ideologiju izrazio u 
18. vijeku bestidni enciklopedista Diderot: ženidbeni zakoni se »protive pri- 
rodi, jer uzimaju, da biće misaono, osjećajno i slobodno može biti vlasništvom 
sebi sličnoga.«2* : 

U treću napokon kategoriju idu »moralni dokazi«, koji opet 
imaju tri tipičke forme. Prva je obrana dostojanstva i časti ženine: 

; »Današnji monogamski brak ne pozna individualitet žene. Žena mora 
biti podređena volji i zahtjevima muškarca, ona mora žrtvovati svoju ličnost 
radi njegove« tvrdi Kus-Nikolajev, Pa opet vrlo neukusno deklamuje: »,.. žena 
sa izgrađenom ekonomskom i kulturnom fizionomijom, radi toga, što je u bra- 
ku, mora tu fizionomiju žrtvovati mužu, krevetu i djeci, Istina je doduše: ženi 
se priznaju ista prava, ali danas se više ne radi o jednakim pravima već o 
jednakoj vrijednosti.« — »Žena se danas nalazi u borbi za svoju ličnost.«# 
Jednaki ukus pokazuju kako riječi g, Kusa: »Žena, koju je društvo uzgajalo za 
brak, sasušila se kao vrba i otupila kao životinja«, tako i stilizacija gđe Pigot 
o sreći žene u porodici: »lijepe tirade.,., sofizmi.,., smicalice,.., nadjev za 
lubanju, koji prekrivaju pravo ropstvo žene.«7 Pravednost dakle i ljubav za 
ženino dostojanstvo prvi je moralni dokaz za boljševičku tezu, jer i »ako joj 
(ženi) modemi industrijalizam isisava zadnju kap znoja iz tijela, on joj ba- 
rem pošteđuje duhovni život, koji je u starim formama braka bio jednako 
ižmikan kao i tijelol« (Kus-Nikolajev). 

Drugi »moralni« dokaz izvode boljševički zaštitnici morala 
iz poslovične nevjere bračnih drugova, osobito muža te iz prosti- 
tucije kao neizbježivog = pratioca  monogamije. Tako prema 
Schweiglu** vele boljševici: »Naš zakonik samo legalizira ono, što 
se već i onako prakticiralo.« 

Čuli smo već, kako Marks tvrdi, da će propašću kapitalizma propasti 
i monogamija i prostitucija. Prema Engelsu i Kus-Nikolajevu tri su forme bra- 
ka; »Za divljaštvo — skupni brak; za barbarstvo — brak sparivanja; za civi- 
lizaciju — monogamija sa brakolomstvom i prostitucijom.« Jer »pored supru- 
ga, koji svoj život uljepšava heterizmom, stoji zanemarena supruga... Sa po- 
jedinačnim brakom istupaju dvije stalne društvene karakteristične figure, ko- 

#8 Ibidem, str. 16. 17, 

“* Lyon, op. cit., str, 161, — Zanimljivo je, da naši zastupnici slobodne 
ljubavi, koja je, ako ćemo im vjerovati, »sloboda duha«, uvijek »sasvim slu- 
čajno« brane i tezu, da su i muškarac i ženska puni »poligamiskih instinleta.« 

5 U nav. djelu, str, 64, 65. — 2% Ibidem, str. 63. 

27 Vidi: La menace du communisme, str. 50, 

* Stimmen der Zeit 1930/31., str, 357. 

je su ranije bile nepoznate: stalni ljubavnik žene i prevareni muž,«2? = Želeći 
dakle sva ta zla jednim udarcem ukloniti s lica zemlje bore se 
boljševički moraliste protiv monogamije. 

Treći napokon »moralni« dokaz za ispravnost boljševičke 
ideologije jest u tome, što »brak sili na ljubav«, a to je glupo i 
nemoralno. 

Kao ilustraciju toga dokaza već smo gore više toga naveli, pa ćemo 
ovdje dodati samo još dvije izjave. Kus-Nikolajev piše: Brak je »regulirau 
zakonima, koji oduzimaju učesnicima svaku slobodu, da svoj međusobni odnos 
urede prema svojim ličnim sklonostima t. j,. da se rastanu, kad uvide, da je 
daljnji život nemoguć, Tvrdoća i ukočenost zakona pretvara »svetu bračnu 
zajednicu »u robijašnicu, i na mjesto zajedničkog života dolazi zajedničko 
umiranje.« Zar tu čovjeku ne navaljuju suze na oči? A Chlapec-Djordjevičeva 
piše: »Sloboda je ljubavi korisnija nego li zakonska određenost braka. Više 
ljubavi umire od presićenosti nego od gladi, Patriarhalni brak za trivijalnošću 
svagdašnjice i opterećenjem socialno-ekonomski obaveza, šta više škodi raz- 
vitku i usavršenju ljubavi« A malo kasnije; »,,. Jedino isppravno gledišle 
za javnost jeste zato koncilijantna indiferentnost prema ljubavnim vezama bez 
dece dok se ne ogreše o naš moralni osećaj,,, I kod najlepših namena i naj- 
liberalnijih zakona procvetaće ljubav među čovekom i ženom koji svoje veze 
neće moći legalizovati. Neka ih u tome prati i potpomaže blagonaklomost po- 
jedincah i javnosti, Jer ljubav obećava previše sreće i podstreka ka usaviše- 


nju, da bi se je ljudi svojevoljno hteli odreći. Društvo im u tom ne sme sme- 
tati,,,«3 


I. BRAK PRED FORUMOM RIMA. 


a) rimska katolička praksa, 


Ta je praksa općenito poznata, te napunja i same protivnike katoli- 
cizma s opravdanim udivljenjem, Sjetit ćemo ovdje cijenjene čitače »Života« 
samo nekoliko klasičkih slučajeva iz povijesti, koji čine katoličku Crkvu ne- 
prispodobljivom i ujedno pokazuju, što znači Rim za vjeru i moral, 

Henrik IV, Njemački (1056—1106), taj tiranin, kojega povijest s pravom 
riše kao »mali karakter«, koji zarobiše »dvije strašne strasti: pohotljivost i 
okrutnost«, zasitio se kkreposne si žene Berte i htjede se silom s njome rasta- 
viti, Jedini Rim kadar je (po sv. Petru Damjanovul) i toga bezdušnog silnika 
ukrotiti i zapriječiti očitu nepravdu. Filip II, August, franceski kralj (1180-1223), 
prevaren u svojoj nadi miraza otpušta svoju zakonitu ženu Ingeburgu, kć2r 
danskoga kralja Knuta IV., pa uzima ljepoticu Agnezu Meransku, Franceski 
biskupi bojeći se nasilja odobravaju kraljev korak. Ali Inocencije IJI, videći, 
da ne pomaže ništa, udari g. 1200, cijelu Francesku interdiktom, Trinaest go- 


dina ostaju sve crkve po nesretnoj zemlji zatvorene; trinaest godina nema ' 


javne službe Božje; trinaest godina nema crkvenoga pogreba, Rimski branitelj 
bračnog morala ne popušta, dok nakon trinaest godina nezadovoljstvo vojske 


2% Kus-Nikolajev, op. cit., str, 10, i 13, — % Ibidem, str. 60. 
31 U nav. djelu, str, 70—72, 

i puka ne slomi tvrdoglavost kraljevu, koji napokon otpusti priležnicu i primi 
natrag zakonitu ženu, Henrik. VIII, (1509—1547) s preljubničkim namjerama 
traži rastavu s Katarinom Aragonskom. I njemu pođe za rukom naći u engle- 
skom kleru poslušnog oruđa, ali Katarina prizivlje papu. Henrik kuša najprije 
licemjerjem — šalje u Rim mnijenja raznih sveučilišta, iz kojih da se vidi, kako 
je njegova ženidba s Katarinom nevaljana, pa stoga da se boji živjeti s njome, 
da me griješi — kuša zavarati sv, Oca Klementa VIL, koji je dne 16. VIL 1529. 
sebi pridržao konačni sud, Kad licemjerje nije ništa pomoglo, počne nesrećni 
kralj s prijetnjama. Sv, Otac u sto neprilika! Vidi, da je čovjek Henrikova 
kova kadar ocijepiti cijelo svoje kraljevstvo od crkvenog jedinstva, i stoga 
kuša na sve moguće načine kralja štediti zavlačeći konačnu presudu, popušta- 
jući mu u izboru biskupa, pravih kreatura, ali ženidbu zakonito sklopljenu 
štiti 1 brani. I dne 23, III, 1534. ništi odluku servilnog nadbiskupa u Canter- 
bury-ju i ne da dirati u svetost i jedinstvo i nerazrješivost ženidbe; pa makar 
došlo i do nove velike shizme. Papa se uzda u pravdu Boga velikoga i u sud 
objektivne povijesti, A žalosno iskustvo stečeno s okrunjenim glavama daje 
povoda propisu crkvenoga zakona, koji još i danas vrijedi, da je naime u stva- 
rima suverena i njihove djece jedina sv. Stolica kompetentan sudija," Jednako 
je i svemoćni Napoleon 1, i na vrhuncu svoje moći i slave, kad je tresao prije- 
stoljima cijele Evrope, naišao na otpor Rima baš napadajući i na svetost braka, 
jer ovaj nije mogao ni htio da poništi ženidbe Napoleonova brata Jeronima 
s protestantkinjom miss Patterson, pošto se uvjerio, da je valjano bila sklo- 
pljena. Toj svojoj praksi, kojom je Crkva znala uime Boga nastupati protiv 
pretjeranih apsolutista u starija vremena, ostaje ona vjerna i danas protiv pre- 
tjerane demokracije. 


bj crkveno ženidbeno pravo. 


Kako je uopće cijeli novi crkveni Zakonik (Codex iuris ca- 
nonici) pravo remek-djelo pravničkog umijeća, tako je to napose 
kodifikacija ženidbenog prava, koje je cijelo, ukoliko je specifički 
ženidbeno, zbito u 132 kanona, Ovdje ćemo istaći tek glavne zna- 
čajke njegove, kojima se dijametrijski razilazi s boljševičkim i 
boljševiziranim pravima. 

Tako se ponajprije kao temelj svega daljnega ističe odmah 
u prvom kanonu sakralni i sakramentalni značaj ženidbe. Taj na- 
ime veli u svojem prvom paragrafu (kan. 1012. S. 1.): »Krist Go- 
spodin uzvisio je sam ženidbeni ugovor kršćana na dostojanstvo 
sakramenta.« A drugi odmah izvodi konzekvenciju (S. 2.): »Stoga 
ne može biti među krštenima valjanog ženidbenog ugovora, a da 
nije ujedno i sakramenat.« A kanon 1016. gradi na tom temelju 
dalje te veže ženidbu uz Crkvu tražeći za Boga, što je Božje, i 
dajući caru carevo: »Kršćansku ženidbu upravlja nesamo božan- 
sko nego i kanonsko pravo, dok državnoj vlasti ostaje nadležnost 
u čisto građanskim posljedicama tih ženidaba.« 


92 Vidi: Enđer, Die Geschichte der kath, Kirche, Benzinger-Einsiedeln 
1913. O Henriku IV., str. 340; o Filipu IL Augustu, str. 376; o Henriku VIIL, 
str, 680. 

Druga temeljna značajka ženidbe kršćanske prema kanon- 
skom pravu jest u tom, da se bit njezina gleda u samom ženidbe- 
nom ugovoru, a ne u fizičkom činu. To se jasno vidi već iz nave- 
denih kanona. Još je jasnije istaknuo to mišljenje (negda prijepor- 
no među kanonistima bolonjske i pariske škole!) kanon 1081, U 
S. 1. veli on: »Ženidbu čini privola stranaka zakonito očitovana 


među pravno sposobnim licima; te privole ne može nadoknaditi: 


nikakova ljudska vlast.«  Paragraf 2. istoga kanona precizno 
određuje samu privolu, koja »čini« ženidbu: »Ženidbena privola 
je čin volje, kojim obje stranke predaju i primaju pravo na tijelo, 
i to zauvijek i samo sa ženidbenm drugom (exclusivum), za čine, 
koji su po sebi prikladni za rađanje djece.« S tim shvaćanjem je 
onda u vezi ono, što crkveni Zakonik donosi o učincima ženidbe 
(kan. 1110 - 1117): da ženidbeni drugovi s obzirom na bračni život 
imaju jednaka prava i dužnosti (kan. 1111.); da žena dijeli s mu- 
.žem kanonske učinke, koji odgovaraju muževljevu staležu (kan. 
1112.); da su zakonita djeca rođena u valjanoj ili takovom barem 
od jednog ženidbenog druga dobrom vjerom smatranoj ženidbi itd. 
Jednako je iz takova crkvenog shvaćanja ženidbe razumljivo, kad 
kanon 2356. donosi kaznenu sankciju za dvoženstvo: »Dvoženci 
t.j. oni, koji bi vezani već (jednim) ženidbenim vezom pokušali 
sklopiti drugu ženidbu, pa makar to bila i samo, kako vele, »ci- 
vilna«, već su tim samim infamni (= to znači, da gube razna pra- 
va, što ih drugačije imaju vjernici, odnosno postaju nesposobni 
za razne čine u Crkvi Božjoj kao na pr. za kumovanje itd.); i, ako 
prezrevši biskupovu opomenu ostanu u nedopuštenoj zajednici, 
neka se kazne prema težini krivnje izopćenjem ili ličnim inte- 
.diktom.« 

Iz dosele razvitih načela crkvenog ženidbenog prava vidi se 
već, da je ženidba po svojoj biti ugovor, ali ugovor svoje vrste, 
kojega prirodu i bitna svojstva određuje sam Bog kao začetnik 
ljudske prirode i kao osnivač natprirodnoga reda milosti, a nika- 
ko bilo koji ljudski zakonodavac", I stoga je posve dosljedno, kad 
se i s obzirom na bitna svojstva ženidbe Crkva dijametrijski razi- 
lazi s boliševičkim ideolozima. Kanon naime 1013. veli: (S. 1.) 
»Glavni cilj ženidbe jest rađanje i odgajanje djece; podređeni pa- 
ko međusobna pomoć i lijek od pohotliivosti« A drugi paragral 

* Krasno sve to troje ističe Pijo XI. u svojoj okružnici »Casti connubii« 
odmah na početku: »,.. prije svega valja utvrditi neoborivi i nepovrjedivi te- 
melj: da ženidbe ne ustanoviše i ne obnoviše ljudi nego Bog; nisu je ljudi ne- 
go Bog kao začetnik prirode i Isus Krist kao Otkupitelj iste prirode zaštitili 
zakonima te je potvrdili i oplemenili. Stoga ti zakoni ne moću biti zavisni 
ni od kojeg ljudskog mišljenja (foruma), ni od kojeg protivnog ugovora, pa 
bilo to i samih ženidbenih drugova. To je nauk sv. Pisma, to neprekidna i 
opća predaja Crkve, to svečana definicija tridentskog sabora, koji uči i po- 
tvrđuje samim. riječima sv. Pisma, da ženidbeno jedinstvo i čvrstoća te vječni 
i nerazrješivi ženidbeni vez potječe od Boga.« Pa odmah nastavlja: »Ali, prem- 

onda dodaje: »Bitna su svojstva ženidbe jedinstvo (== samo jedan 
i jednal) i nerazrješivost, koja u kršćanskoj ženidbi dobivaju radi 
sakramenta posebnu čvrstoću.« I stoga je prvi i glavni učinak va- 
ljane ženidbe: »vez po prirodi svojoj vječan i jedan« (kan. 1110.), 
koji s milošću, što »je osim toga kršćanska ženidba dijeli ženid- 
benim drugovima, koji milosti ne smetaju« (isti kanon), daje glav- 
nu pomoć, da mognu ispuniti svoju »veoma tešku obvezu« naime 
»prema silama odgajati djecu kako vjerski i moralno, tako i tjele- 
sno i građanski, te pobrinuti se i za njihovo vremenito dobro.« 
(kan. 1113.) I samo je naličje ženidbenog veza, ako  »tvrde i 
izvršene ženidbe (t. j. među kršćanima, koji su valjano sklopili 
ženidbeni ugovor (primili sakramenat) i makar se samo jednom 
poslužili svojim ženidbenim pravom!) ne može raskinuti nijedna 
ljudska vlast i nikoji uzrok osim smrti.« Neka naši cijenjeni čitači 
sad ponovno pročitaju ono, što smo iznijeli iz boljševičkog ženid- 
benog prava te porede s ovim »srednjevječnim, zastarjelim« cr- 
kvenim propisima, da živo prožive i osjete »evoluciju« čovje- 
čanstva! 


c) kršćanska ideologija i kršćanski dokazi. 


Boljševičkoj tezi, da treba. uništiti monogamijski brak uime 
»prava ljudske prirode«, protivi se Crkva tražeći »uime Božjega 
zakona« baš taj oblik braka kao jedini dopušteni oblik spolnoga 
života ljudskoga, A kršćanska filozofija dokazuje, da je do smrti 
nerazrješivi monogamijski brak postulat ljudske razumne prirode 
i ljudskoga dostojanstva. Prema crkvenoj nauci ispunja se upravo 
na ženidbi klasički teologijsko načelo: »gratia naturam non de- 
struit, sed perficit — milost ne ruši prirode nego je usavršuje«. 
Kršćanska filozofija dokazuje, da je već po prirodnom zakonu 
ženidba doživotna veza jednoga muškarca s jednom ženskom, ko- 
joj je prvotni cilj rađanje i odgoja djece, a drugotni njihova među- 
sobna pomoć, To potvrđuje objavljena nauka i uči nas, da je Krist 
tu i takovu prirodnu instituciju digao s cijelim čovjekom u nat- 
prirodni red, podijelio joj značaj sakramenta i time je usavršio i 
da je priroda ženidbe Bogom određena, ipak ima i ljudska volja u njoj svoju 
i to vrlo odličnu riječ, Jer do pojedinačnih brakova kao ženidbeme veze ovo- 
$a muškarca s ovom ženom dolazi slobodnom privolom obojega. Pače taj slo- 
bodni čin volje, kojim obje stranke daju i primaju bračno pravo, tako je po- 
trebit, da uopće dođe do prave ženidbe, te »g&a ne može nadoknaditi nikoja 
ljudska vlast.« Ali toj je slobodi dano samo odlučiti, hoće li oni, što ženidbu 
sklapaju, sklopiti je s ovom osobom ili me, a sama priroda čenidbe nije ri- 
pošto predmetom te slobode tako, da je svaki sklopivši jednom brak pod- 
vržen njegovim božanskim zakonima i bitnim svojstvima,., Ženidbom se da- 
kle duše vežu i stapaju, i to prije negoli tjelesa, a ovo ne biva nestalnim sjetil- 
nim ili duševnim osjećajem mego promišljenom i tvrdom odlukom: volje. Iz 
toga spoja duša niče onda po Božjoj odredbi sveti i nepovrjedivi ženidbeni 
Vez,« 

utvrdio, Ovdje ćemo iznijeti samo dokaz kršćanske filozofije za 
prirodu ženidbe i njezina bitna svojstva prema prirodnom zakonu 
te odgovoriti na dokaze boljševičkih i boljševiziranih ideologa. 
Ipak moramo upozoriti, da i ta istina poput mnogih drugih dobiva 
potpuni svoj sjaj tek u svijetlu objave Božje. 

Promotrimo li dakle razumnu ljudsku prirodu, tako kršćan- 
ska filozofija, bit će nam jasno, da će ona sama ljude dovoditi do 
toga, te traže ponajprije vezu čovjeka i žene, da dobiju poroda. 
O tom zaista nitko i ne sumnja, jer to i nije specifički ljudsko, ne- 
go gotovo svim živim bićima zajedničko, Ali, učini li čovjek taj prvi 
korak, i opet će ga sama priroda upućivati i na to, da treba stalno 
da se veže. Jer porod njegov dobio je rođenjem život tek napola, 
i da se taj život i fizički, a pogotovu moralno razvije do zrelosti 
potrebne za samostalnost, traži se lijep niz godina za odgoju i pou- 
ku, uzdržavanje i pripravljanje za životnu borbu. Lijepo to ističe 
okružnica: »Casti connubii«; »Slabo bi se zaista zbrinuo premudri 
Bog za rođenčad te prema tome i za cijeli ljudski rod, da nije dao 
onima istima dužnost i pravo odgajati, kojima je dao moć i pravo 
rađati. Jer, tko bi mogao ne znati, da dijete nije kadro priskrbiti 
si dovoljno ni onoga, što treba za prirodni, a kamo li još za nat- 
prirodni život, nego da mnogo godina trebatuću pomoć, pouku, od- 
goju. A poznato je, kako je po zapovijedi prirode i Boga odgajati 
djecu u prvom redu dužnost onih, koji djelo rađanjem počeše, te 
ga nipošto ne smiju započeta ostaviti nedovršeno i tako prepustiti 
sigurnoj propasti, I eto ta tako potrebna odgoja djece osigurana je 
da ne može bolje ženidbom, u kojoj oboje drugova vazda pružaju u- 
zajamnu pomoć i nastojanje, jer ih veže nerazrješiv vez.« Pijo da- 
kle XL odmah iz toga izvodi i nerazrješivost braka. S potpunim 
pravom, Jer u običnom toku stvari još nije ni s prvim djetetom 
zadaća gotova, već je drugo tu s istim zahtjevima, potrebama i 
pravima, Osim toga dolazi u obzir i briga za same ženidbene dru- 
gove. Pomalo dolazi starost, pa tko će se za njih bolje pobrinuti, 
tko ih bolje razumjeti, tko izdašnije pomoći, ako ne baš oni sami 
i njihova djeca, Njihova je životna veza tako intimna, tako jaka, 
da jedan ženidbeni drug pripada po onom stapanju njihovih duša 
u jedno sadržaju vlastitoga ja drugoga, zbog čega se zna dogoditi 
i to, da jedno otrgnuto zakonom smrti povuče za sobom u grob i 
drugo. Iz svega toga napokon slijedi i veza jednoga čovjeka s jed- 
nom ženom, Jer tko ne vidi, da je dvoje svijeta za ispunjenje gor- 
njeg zadatka nesamo dostatno nego da ga i samo u dvoje mogu 
najbolje i najsavršenije izvršiti. Ni poliandrija ni poliginija ne mogu 
pružiti bilo djetetu bilo ženidbenim drugovima onoga, što im daje 
monogamija. 

Nego naši protivnici nastoje nam izbiti iz ruku najsnažniji 
dokaz za našu tezu, kad vele: zašto ne bi država preuzela brigu 
oko uzdržavanja, pouke i odgoje djece, pa i samih ženidbenih 
drugova? Na to pitanje odgovorio je »Život« u prvom svojem bro- 
ju od lanjske godine, a vrlo rječit odgovor daje na nj i ono poglav- 

lje boljševičke kulture, koje nosi ime »bezprizorni«, i o kojem je 
govor u drugom jednom članku ovoga broja našega lista**. Ovdje 
ćemo primijetiti samo još ovo: Kršćanska filozofija odgovara na to 
pitanje s potpunim pravom veoma odlučno — ne! Jer i pojedinac 
i porodica su prije države, pa je i porodica i državna zajednica 
pravni subjekat samo zato, što joj je temeljnom jedinicom razum- 
no biće, koje je jedino nosiocem prava i dužnosti." Baš stoga po- 
jedinac donosi sa sobom u porodicu, a porodica opet u državu i 
prava i dužnosti, kojih im porodica odnosno država ne može ski- 
nuti ili oteti ili namjesto njih vršiti. Tako na pr. ne može porodica 
mjesto pojedinca imati dužnost čuvati mu život i zdravlje ili spa- 
sti dušu, ali baš stoga ni prava dirati mu u koje od tih dobara i u 
prava na njih. Jednako i država ne može toga preuzeti mjesto po- 
jedinaca, i, ako dirne u ta dobra neovlašteno, tad je zločinac kao 
i svaki drugi. Tako isto ne može preuzeti na se dužnost uzdržava- 
nja i odgajanja djece mjesto roditelja, kojima priroda sama daje 
sve za to potrebne uvjete, pa stoga država nema ni prava dirati 
u tu roditeljsku dužnost. Porodica treba da pomaže pojedinca u 
ispunjavanju dužnosti i vršenju prava, a država opet porodicu. I 
stoga ne može država preuzeti na se brigu za djecu ni redovno za 
ženidbene drugove same. 


d) što je dakle s protivničkim dokazima? 


Jakost ovoga dokazivanja otskače još više, ako ogledamo, 
što vrijede dokazi naših protivnika. Tako odmah od prvog dokaza, 
koji se osniva na etnologijskom evolucionizmu i s njim u vezi na 
moralnom relativizmu, ne ostaje ništa, ako zagledamo istini u oči. 
Jer od prvog izdanja Wundtovog  »Psychologie der  Volker« 
(6. 1905.) te Westermarkovih djela »The origin of the Marriage« 
(6. 1891.) i »The history and developement. of moral  ideas« 
(g. 1905.-6.) prohujio je već tpak lijep niz godina, pa je vjetar vre- 
mena, koji tako rado čisti i rastavlja zrno od pljeve, učinio to i s 
rečenim djelima. Nakon klasičke radnje Cathreinove »Die Finheit 
des sittl, Bewusstseins der Menschheit« (3 Bde 1914.) te poslije- 
ratnih radnja Schmidtovih i Coppersovih S, V. D. prilično je jasno, 
da su pređašnje »klasičke« radnje u mnogočem plod apriorizma, 
koji je opet bio čedom »mode« — 'evolucionizma i teorije descen- 
dencije, Eszaktni rezultati današnje etnologije potpuno su desa- 
vuirali aplikaciju tih teorija na intelektualni i moralni život čovje- 
kov, a da i ne spominjemo, što veli zdrava filozofija i zdrav razum 
o »evoluciji« ljudske duše te o relativnosti bilo moralnih bilo te- 
orijskih istina, Napose je upravo smiješno tvrditi, da je monogamij- 


A Vidi »Život« 1930., str. 1 i dalje (članak £. Kozelja: Pustite djecu 


k menil) te članak Stj. Poglajena: Zapuštena djeca u ovom broju, Re 
. % Zgodno je to označio o. Azpiazu S. J. u evojem djelu »Problemas 

sociales de actualidad« (Madrid 1929., str. 28.), kad veli, da je zadaća društva . 

»jačati individualna prava«, pogana POR UR I e Ee. 

ski brak »logična posljedica današnjega društvenoga poretka«, a 
osobito »privatnog posjeda«; Mi se u svojem dokazivanju nismo 
pozivali ni na kapitalizam ni na privatno pravo posjeda. Pače ob- 
ratno! Privatno pravo vlasništva izvodi se logički i dobiva veliku 
potporu iz braka, i baš radi toga, što je brak, kojega je monoga- 
mija najsavršenijim oblikom, najjača potpora privatnog posjeda, 
vide boljševički ideolozi u njemu najveću zapreku na putu k ide- 
alu — ka kolektivizaciji i komunizaciji posjeda. Tako onda razu- 
nijemo, zašto monogamijska ženidba mora biti »logička posljedi- 
ca« sadašnjeg društvenog poretka, i zašto ona komunistima toliko 
smeta, 

S ovim odgovorom na prvi dokaz dan je ujedno odgovor i 
na drugi o »neprirodnosti« monogamije, koje smo prirodnost u- 
ostalom i pozitivno gore dokazali. Jer dokaz o »neprirodnosti« tih 
zakona izvodi se iz »primitivizma«, kojega da je glavna značajka 
potpuna »spolna sloboda« ljudskog »polićamskog instinkta«, te iz 
»prostitucije« i preljube kao ostataka te nekadašnje spolne slobo- 
de. Što se tiče »primilivizma«, to smo već primijetili, da noviji 
rezultati etnologije pokazuju, kako »primitivizam« ima i čišću vje- 
ru (monoteizam) i čišći moral, a »promiskuitet« je samo pojav ka- 
snije degeneracije. Dokaz iz »prostitucije« i preljube je isto tako 
jak kao na pr. i ovi: krađa, ubijstvo, otimačina itd, prirodni su za- 
koni, jer ih je bilo, otkako je svijeta i vijeka; pače to su ostaci 
nekadašnjeg »primitivizma«, jer, što je niža kultura, to ih je više! 

Nije bolje ni s »moralnim« dokazima naših protivnika. Ako 
oni dokazuju iz »poslovičnog vjerolomstva i prostitucije« kao »ne- 
izbježivih pratilica monogamije«, da je monogamija »nemoralna«, 
onda oni ponajprije skandalozno pretjeravaju poput Freudova 
»panseksualizma«, Ali sve i kad bi bilo tako, kako oni stvar pri- 
kazuju, to i opet ostaje takovo dokazivanje kao i pređašnje »ar- 
gumentum ex abusu«, i jednako bi se moglo dokazati, da je svako 
pravo zlo, i da valja ukinuti svaki zakon, da se ukloni bezakonje. 
Jer sa svakim pravom ide uporedo mogućnost nepravde: s pravom 
na život mogućnost umorstva, s pravom na dobar glas mogućnost 
klevete, s pravom vlasništva mogućnost krađe i otimačine itd. Da- 
kako, da u boljševičkom raju više nema ni vjerolomstva ni pro- 
stitucije, kad je svaki način zadovoljavanja spolnom nagonu lega- 
liziran. Ali zato je za Rusiju značajna poslovica: »Mužik želi pra- 
vi (autentični) rubalj i pravu (autentičnu) ženu«l" 

Dokaz iz »prisilne« i prema tome »nemoralne« ljubavi, koju 
monogamija donosi sa sobom, klasički je slučaj onoga, što prorok 
Izaija veli: »Jao si ga vama, koji zovete zlo dobrim i dobro zlim 
tvrdeći za tamu da je svijetlo, a za svijetlo da je tama, za gorko 
da je slatko, a za slatko da je gorko.« (Iz. 5, 20.) Jer koja je veća 
ljubav: ona, koja se poklanja, žrtvuje zauvijek, ili ona, koja ocva- 
te, čim zapadne sunce prve navale čuvstava? Zar nije pjesma svi- 


2% Vidi Lyon, La Russie sovićtique, str. 172. 

ju naroda zdravog moralnog osjećaja puna »vjernosti do groba«? 
Sto je moralnije: preuzeti na se dužnost, dati obećanje — a ljubav 
uvijek traži obećanje, jamstvo sklonosti! — pa ih onda i protiv 
antipatije, mrzovolje, teškoće i ispuniti, održati, ili učiniti taj prvi 
korak, a onda kukavički uzmaknuti? Zar se moralna snaga čovje- 
kova i jakost njegove ljubavi ne mjeri najbolje veličinom žrtava, 
koje im je kadar prinijeti na oltaru? Uistinu smicalica o prisilnoj 
ljubavi samo je koprena, koja treba da sakrije golotinju moralne 
propalice! 

Napokon oni, što se zauzimaju za potpunu jednakost mu: 


škarca i ženske i hoće da ženu oslobode »od kućanskog ropstva«< 


ie odvuku »od najneproduktivnijeg« posla, »koji poživinčuje«, tre- 
bali bi da uvide, kako sebi ne izdaju lijepe svjedodžbe o vlastitoj 
kulturi, a ni ženama ne čine nikakove usluge. Jer, što je kultura 
bila veća, to svjesniji bijaku ljudi oduvijek onoga, što piše sv. Pa- 
vao Korinćanima (I Kor. 12, 22.): »Potrebitiji su udovi tijela, koji 
izgledaju slabiji. I većom pažnjom pazimo na one udove tijela, ko- 
je smatramo za manje časne. | sramotni naši udovi imadu izobilnije 
poštenje. A pošteni naši udovi ne trebaju toga. Ali Bog je tako 
složio tijelo, da oskudnijem udu dade izobilniju čast, da ne bude 
razdor u tijelu, nego da se udovi jednako brinu jedan za drugoga.« 
I stoga napredna kultura uvijek nastoji slabije na pojedincu, sla- 
bije u društvu oduhoviti, podići to većom, plemenitijom idejom. 
Što je veća kultura, to je čednija i pristojnija odjeća, to veće po- 
štivanje čovjeka i njegova dostojanstva u nejakom djetetu, u ne- 
moćnom starcu, u sirotinje, to finiji takt prema ženskinju, I samo 
služi na čast našem narodu, kad veli: »čovjek drži jedan ugao ku- 
će, a žena tri.« 

Ako iko nema uopće smisla za ovo, što smo netom naveli, 
onda je to nekulturan čovjek, i teško ženi, ako je izjednače s ta- 
kovim čovjekom. Stoga smo rekli, da ovakovo zauzimanje za pot- 
punu jednakost žene i muškarca nije nimalo usluga ženi, a dai ne 
govorimo o štetnim posljedicama za cijeli ljudski rod." Razlika iz- 
među muškarca i žene postoji po prirodnom zakonu, i nitko je 
živ ne će ukloniti. Ako žena naiđe kod muškarca na brutalnost, 
tad joj potpuna »jednakost« ne će pomoći ništa; ako li naiđe na 
plemenitost i moralnu visinu, tad će biti sretna i zadovoljna u po- 
rodici, kojoj je glava muž, što mora i hoće nju da smatra ne rop- 


97 Muškarac naime nikada ne može u služenju vlastitoj vrsti preuzeti 
uloge žene, Ako se dakle silom hoće žena da »izjednači« muškarcu, onda ne 
će ni ona da nosi onoga tereta u službi vrste, što joj ga nije nametnuo muška- 
rac nego priroda odnosno Začetnik. prirode — Bog. Drugim riječima žena više 
ne će da ima od srca poroda i da se muči s njim, budući da joj je.prema sta- 
roj jednoj riječi: »onerosus ante partum, dolorosus in partu, laboriosus post 
partum,« Dobro veli Pijo XI. u svojoj okružnici: »A oni, što običaju živom ili 
Pisanom riječju potavniti sjaj ženidbene vjernosti i čistoće..., propovijedaju, 
da se žena emancipirala ili da se mora emancipirati.., Aliito (—socijalna) nije 

kinjom ili sluškinjom nego životnom drugaricom, i s kojom je s 
obzirom na ženidbena prava i dužnosti potpuno jednak, To u- 
ostalom uviđaju i razborite žene." Iako je štogod opravdano na 
osjećaju »ropstva« žene u obitelji, onda je jedini pravilni zaklju- 
čak iz te činjenice, da se muževi vrate svojim porodicama, a ne 
da im se i žene otuđe; da muževi ispitaju svoju savjest te stanu 
vjerno ispunjavati svoje dužnosti prema ženi i djeci, a ne da se 


žene muževima »izjednače«, 
* * 


* 


Tko ne vidi, kako je velika kulturna i moralna misija katoli- 
čke Crkve, koja svojom filozofijom brani, svojom dogmom o sa- 
kramentu ženidbe oplemenjuje i diže, svojim propisima ženidbenim 
štiti, svojim milostima i pobožnostima: uzorom sv. Obitelji i po- 
svetom presv. Srcu Isusovu pomaže i gradi tu velebnu instituciju. 
Stoga sve, što još »pozitivne vjere ima«, valja da se okupi oko te 
»tvrđe i stupa istine«. Ne zaboravimo nitko, da otešćavaju položaj 
Braniteljice morala nesamo oni, koji mirno gledaju, kako tirani 
javnog mišljenja: kazališta, kina i štampa šire boljševički ženid- 
beni moral, ili ih pače pomažu, nego i svi oni, koji svojom prak- 
som vrijeđaju dostojanstvo kršćanske ženidbe i gaze svetost nje- 
nih propisa. Jer praksa odmah traži zakonsku zaštitu i teorijsko 
opravdanje, pa tako izdaje boljševizmu jednu poziciju za drugom 
na nesreću pojedinca, naroda i cijeloga čovječanstva. Stoga je da- 
nas dužnost svakoga kulturnoga čovjeka, da i teorijom i osobito 
praksom pobija tezu boljševičku, dokazuje tezu kršćansku i tako 
pomogne do pobjede istini i pravu u gigantskoj borbi, koja se vodi 
za ženidbu između Moskve i Rima. K. Grimm D. I. 


prava emancipacija niti razumna i dostojna sloboda, koja pripada zadaći krš- 
ćanske i plemenite žene, To je prije kvarenje i ženske ćudi i materinskog 
dostojanstva te rasap cijele obitelji, kojom se čovjek lišava žene, djeca majke, 
dom i cijela porodica vazda budne čuvarice, Pače ta lažna sloboda i nepri- 
rodna jednakost s mužem škodi samoj ženi. Jer, siđe li žena s onoga prije- 
stolja, na koje ju je podiglo Evanđelje kod kućnog ognjišta, brzo će (iako ne 
na oko, a ono uistinu) pasti u staro ropstvo i postat će, kako je to hjlo kod 
pogana, prosto muževljevo oruđe,« 

# Tako na pr. glasovita konvertitkinja Sigrid Undset (vidi »Hochland 
1929/10., str. 110, i dalje). Neukusno je i glupo govoriti, da je žena vlasništvo 
muža ili obratno, Tako govoriti znači nemati nimalo pravnog osjećaja, Jer 
vlasništvom može biti samo nerazuman stvor, s kojim može gospodar raditi 
što ga volja. A ni čovjek ni žena nisu nerazumna stvorenja, niti smiju jedno 
s drugim raditi, što ih volja. Ako je ipak čovjek nosilac auktoriteta u obitelji, 
onda ne smijemo zaboraviti, da i obitelj kao svako društvo mora imati aukto- 
ritet, koji ima zadnju riječ, i da je čovjek po svom položaju u obitelji (kao 
aktivni princip), kako to lijepo ističe i Undset, pozvan prije žene (kao pasiv- 
nog principa novoga života, kojem služi obitelj), da bude nosiocem toga 
auktoriteta,“ : j 


ZAPUŠTENA DJECA 


Kobne posljedice boljševičkog braka. 


»Zapuštena djeca, to je naša naj- 
užasnija rana.« 
Sovjetska štampa!. 


UVELA lica, o upale oči tih mladih beskućnika, o razboj- 
ničku drskost, o užasni nemoral tih bezprizornih: zapinje 
oko strancu, čim prekorači prag Sovjetskog Saveza — bolje 

Kaveza. Svi su iskreni i nepristrani posmatrači boljševičkog ži- 
vota — pače i oni, koji su s komunističkim predispozicijama nepri- 
tajenim simpatijama pošli da se uvjere i opjevaju grandiozne us- 
pjehe boljševizma — svi su oni bez razlike uprli prstom na zapu- 
štenu djecu, na tu rak-ranu boljševizma, svi su se nad njom zgro- 
zili i ozbiljno zamislili u budućnost Rusije, u odgovornost crvenog 
rezima, 

I tu se dakako našlo izuzetaka, Neki od evropskih i američkih publi- 
cista nijesu zamijetili te rak-rane, odnosno — nijesu o njoj ništa napisali, Za- 
nimljivi su uzroci takve i slične šutnje. Da ih osvijetlimo s par tipičkih sluču- 
jeva, G, 1928. napisao je Američanin Dreiser knjigu o sovjetskoj Rusiji. Čim 
je Dreiserova knjiga dopala u ruke glasovitog i razvikanog Lewis-a Sinclair-a, 
ovaj odmah tuži Dreisera, koji da je bez njegova dopuštenja kopirao knjigu, 
što ju je on malo ranije izdao o istom predmetu, Stvar dođe pred sud, i tu je 
tajna izišla na vidjelo. Ustanovilo se, da je i Dreiser kao i Sinclair dobio svu 
potrebnu građu od same boljševičke vlađe, koja za naivne strance drži u pri- 
pravi gotov materijal — no dakako udešen za crveni mlin. Slično je i dele- 
gacija Trade Unions-a, koja je u svemu proboravila među sovjetima kakvih 
mjesec dana, izdala nakon putovanja po Rusiji omašnu knjigu, u kojem se u 
najljepšem svijetlu i s fotografijama u ruci prikazuje velik napredak ekono- 
mije, ratarstva, industrije, prosvjete i svih ostalih grana sovjetskog života, No 
dočitavši te tirade upućenom se čitaču nameću dvije refleksije: ta delegacija 
— sama — nije bila kadra sastaviti takve knjige prvo stoga, što nijedan od 
njenih članova — kako se to ustanovilo — nije znao ni riječce ruski; drugo, 
sve da je i znao, vrijeme im naprosto mije dopuštalo da u tridesetak dana, što 
su ih proveli u sovjetskoj Uniji, sustavno i sa svim mogućim statistikama i 
fotografijama obrade sve probleme boljševičkih republika, Stvar je jasna: sta- 
tistike, crteži, fotografije, sve je to bilo pripravljeno u Kremlju, od ureda za 
kontrolu i za zaluđivanje stranaca. 

Još je značajniji slučaj famoznog Henri-a Barbusse-a, koga je i neku 
naša štampa uzdizala, a koga se ozbiljni i pošteni dijelovi francuske publi- 
všstike stide, Taj g. Barbusse, koji se priznaje komunističkim književnikom, te 


\ Slično Comte Kokovizoff, bivši ruski ministar predsjednik i minist»r 
finansija u članku L' enfer des Enfants, Revue des Deux Mon - 
des, 15. XIL 1928., str. 825, 

=? Oni, koji su bez nadzora, 

se koči u predsjedništvu boljševičke Antiimperijalističke Lige, pa ipak sjedi na 
debelim milijunima, bi pozvan u jesen 1927, u Moskvu, da prisustvuje proslavi 
desetgodišnjice oktobarske revolucije i da svojim reklamnim perom pred za- 
padnim svijetom uzveliča »kolosalne« tečevine boljševičkog prevrata, G, Bar- 
busse se odazvao, došao na čelu jedne delegacije crvenih intelektualaca u 
Moskvu i kasnije pisao o uspjesima sovjeta točno prema Staljinovu receptu. 
Uostalom, crveni je diktator imao i pravo da odsada dirigira g. Barbusse-u, 
jer su ga simpatije njegova pera skupo stajale, Prema posve sigurnim izvorima 
H, Barbusse je za svoju simpatiju dobio od Staljina ništa manje od 20,000: 
dolara, Crvena je centrala gosp. Barbusse-u i njegovom kolegi Danielu Re- 
noult dala i potreban kapital, da osnuju novu literarnu reviju: Monde, koja 
bi imala da sprijatelji Evropu s boljševičkim tendencijama i da okupi oko se- 
be sve ljevičarske mislioce, 

Radoznali smo, što će na to ona naša štampa, koja je u svoje vrijeme sa 
simpatijama pisala o Barbusse-u. Zar razne redakcije nisu znale, tko je g. 
. Barbusse? Zar im je trebalo da dožive i tu sramotu, da u zvijezde kuju čo- 
vjeka, koji je svoje pero okaljao blasfemijama najbjednije vrste, da pune svoje 
stupce kađenjem auktoru, koji je svoj književni talenat prodao za krvave bolj- 
ševičke dolare, otete iz ruku patničkog ruskog radnika i seljaka? Jednako se 
čudimo i pitamo, s kakvim intencijama i pod čijim utjecajem se beogradsko 
izdavačko društvo Nolit dalo na izdavanje Upton Sinclairovih djela u na- 
šem ruhu. Zar njima nije poznato, da i g. Upton Sinclair sjedi u presidiju 
Antiimperijalistiške Lige, koja se poput marijoneta kreće na svaki potez iz 
Moskve?3 


I Glas iskrenih svjedoka. 


Srećom nisu svi ljudi Barbusse. I još ih ima, hvala Bogu, 
takovih, kojima ni sovjetski rublji, ni američki dolari ne mogu da 
zatvore usta, kad treba da se istini dade njeno pravo. Našlo ih se, 
koji su njoj za volju prezreli sve — katkada i muževno rekli sve, 
što su vidjeli u sovjetskoj Rusiji. Svi oni jednodušno dovikuju: 
jest u Rusiji postoje stotine hiljada zapuštene djece, i to je jedna 
od najprljavijih i najkobnijih ljaga boljševičkog režima, ' 

Da navedemo barem neke, i to iz najoprečnijih tabora. 

Francuski publicista Jacques Lyon pošao je u Rusiju, da tu 
na samom mjestu s hladokrvnošću kemijskog eksperimentatora iz- 
vidi i istraži zagonetni i kompleksni problem sovjetskog Saveza. 


3 Sve ove podatke ne vadimo iz kakve radikalno-desničarske ili »kleri- 
kalne« štampe, već iz čistokrvnih komunističkih vrela, Pozadinu Barbusse- 
ova »požrtvovnog« komunizma osvijetlio je sam osnivač Kom unističke 
Omladine u Francuskoj, jedan od glavnih vođa francuskog komunizma, 
Maurice Laporte, koji se — razočaran gadnim i despotskim inirigama 
boljševičkih tirana — raskrstio s trećom Internacijonalom i o njenoj zakuli- 
snoj raboti iznio senzacionalnih otkrića u svom djelu: Les Mysteres du Krem- 
lin, Renaissance Moderne, Paris, 99 St, Michel, Vidi osobito str, 252 i dalje, 
Za pojedinosti o Sinclairovu boljševizmu poredi: Gautherot, Le Bolschćvisme 
aux Colonies, Redier, Paris 1930, 

U svojoj zaključnoj studiji La Russie Sovićtique* na strani 206. 
piše: ' 
»... više desetaka tisuća bijedne djece luta po svim važni- 
jim središtima, od Moskve pa sve do juga, vrijeđajući poglede 
prolaznika i cijelog čovječanstva. Ne bismo vjerno izrazili realno- 
sti, kad bismo te beskućnike nazvali djecom; pravo govoreći to 
su čopori izgladnjelih pasa ili mladih zvijeri od 12 do 16 godina; 
odijelo im je par odrpanih cunja, koje pokrivaju samo jedan dio 
tijela; pogled im je drzak i naprasit, više zahtijevaju nego prose; 
obilaze, vrebaju i kradu, čim im se za to zgoda pruži..; nespo- 
sobni su postali za svaki posao...; manje je među njima djevojčica 
nego dječaka, bez sumnje zato, jer su ove manje otporne, no ipak 
dosta, da su se među njima uvriježile sve moguće spolne bolesti. 
Ukratko, ta zapuštena djeca sačinjavaju zasebnu vrstu ljudskih 
bića, koja živu izvan svakog društva i mimo sve zakone, i da im 
nađemo premca, morali bismo zaći u ona razdoblja srednjega vi- 
jeka, koja su slijedila nakon vremena velike gladi i kuge...« 

Njemački profesor Dr, Ludwig Berg nakon svojih opažanja 
po sovjetskoj Rusiji bilježi: »Čovjeku je da zaplače nad stanjem 
te mnogobrojne, zapuštene i podivljale djece. Ona su već sada pra- 
va opasnost za svoju okolinu, a mogu — kako to sama sovjetska 
vlada dobro naslućuje — da postanu pravom katastrofom za bu- 
duću sovjetsku državu.«" 

Francuska se spisateljica gđa Andrće Viollis sama zaputila 
u boljševičku republiku; njoj nisu izmakle čete onih mladih ski- 
talica, ona ih u svojim zapiscima, Seule en Russie,“ nazivlje »živim 
Srizodušjem i pravom pošasti« Godinu dana kasnije, njen suna- 
rodnjak Luc Dartein objelodanjuje također studiju o Rusiji: L' 
Autre Europe," gdje među ostalim žalosno i ozbiljno napominie: 
»Nova se Rusija kr*vavi od nainakaznije i od najmanje zaslužne 
rane, koja je ikada mogla da ponizi jedan narod, Mislim na zapu- 
štenu djecu, na bezprizorsie,« 

= Ovima se svjedočanstvima pridružuje i autoritativni glas 

dugogodišnjeg belgijskog konzula u Rusiji, gosp. Joseph DNouillet-a, 
koji je imao prilike da devet godina promatra sovjetski život. U 
njegovim već po svem svijetu poznatim memoarima: Moscou sans 
Voiles*, nalaze se i mnoge duboko potresne stranice o razasutim 
čoporima. ostavljenih mališana. 

Prolazeći jutrom kroz ulice, piše auktor, opazit ćete skupi- 
ne derana, koji se crni poput crnaca izvlače iz peći za asfalt, u 
kojima su proboravili noć, Oni se zavlače svakamo: po stanicama, 
u prazne vagone, u kućne veže, u spilje pokraj rijeka i t. d. Hoda- 
ju u otrcanim krpetinama, a ponajviše i posve goli. Prehranjuju 
se prosjačenjem, krađom i prostitucijom... « 


* Alcan, Paris. 
5 Was sagt Sowjet-Russland von sich selbst? str. 61 i passim. 
5“ Gallimord ć€dit., Paris 1927, 

Tim izjavama, uzetim više manje s desnog krila, dodat ćemo 
i izjave ljevičarskih zatočnika, da istina što potpunije zasine, | 

Glavni protagonista francuskog komunizma, spomenuli 
Maurice Laporte govoreći o statistikama, što ih je o zapuštenoj 
djeci izdalo sovjetsko poslanstvo u Parizu, izjavljuje: »Ja držim, 
a sa mnom i svi oni, koji su vidjeli karavane prljavih i ušljivih 
mladih prosjaka, od kojih neki sigurno nisu navsšili ni tri godine, 
kako u sumrak poplavljuju moskovske ulice tako, da se i sama 
crvena straža priznaje nemoćnom da im zapriječi pljačku ove ili 
one tržne košare ili prodavačkog stola - držim - da su gornji 
brojevi - 120.000 - daleko ispod bolne stvarnosti.«" 

Laporte-ov partijski sumišljenik, rumunjski židov, revoluci- 
onarac, oduševljeni propagator komunizma i poznati pisac Panait 
istrati, koji sada živi u Parizu, zaputio se 15, oktobra 1927, sav 
ushićen u Moskvu s nakanom, da ostane u zemlji ostvarenih ide- 
ala, u republici realizovanog komunizma. Kao čovjek, čije pero 
može da mnogo pridonese širenju crvenih ideja, uživao je veliko 
povjerenje boljševičkih oligarha. Dobio je putnicu, da se smije 
slobodno kretati po svim dijelovima sovjetske Unije. U »slobo- 
dnoj« se naime Rusiji i u samoj unutrašnjosti zemlje nitko ne smi- 
je da makne bez putnog lista. Panait Istrati je tu rijetku ovlasticu 


i predobro — za sovjete katastrofalno — upotrijebio. Šesnaesi- 
mjesečno putovanje po boljševičkim republikama otvorilo: je ovo- 
mu — do jučer fanatičkom boljševiku — oči. 15. veljače 1920. 


vrati se Istrati u zapadnu Evropu — razočaran i izliječen od mo- 
skovskog komunizma. Kao krik čovjeka, probuđena od dugog i 
mučnog sna, zvuče reci onih triju knjiga, što ih je bacio u javnost 
odmah nakon svoga povratka: Vers l' autre Flamme: I. Aprćs Sei- 
ze Mois dans I' U. R. S. S., II. Soviets 1929., TII. La Russie Nue." 
Tu se boljševizam prikazuje u pravom svijetlu: po plodovima, što 
ih je izrodio na umornoj i ispaćenoj ruskoj zemlji, I rumunjski re- 
volucionarac s posebnim gnjušanjem govori o očajnoj nevolji nedo- 
raslih beskućnika, u koju ih je bezdušno survao sovjetski boljše- 
vizam. Spominjući ono par jadnih kućica, što ih sovjeti odrediše 
za tu djecu, navodi: »Ti dječji domovi... daju užasnu sliku: o ka- 
kvoj higijeni ni govora, djeca su natrpana jedna na drugo, hrana 
da ne može biti gora, osoblje, koje bi imalo da vrši nadzor — 
nemoralno...«'? 

Činjenice su dakle tu: U boljševičkoj Rusiji — i od svih ze- 
malja na svijetu, jedino u boljševičkoj Rusiji — postoji taj užasni 
fenomen zapuštene djece. Navedeni svjedoci to ad evidentiam 
potvrdjuju, a samim sovjetskim publikacijama ne pada ozbiljno 
na pamet da tu činjenicu niječu. 


7 Nouvelle Revue Francaise ćdit. Paris 1928. 

8 Spes, Paris 1928, * Op. cit., str, 225, 
1 Sve tri kod: Rieder, 7 Place St. Sulpice, Paris, 

11 La Russie Nue, str, 119, i pasim. 12 Ožujak 1926, 

Zavirimo sad malo u duše tih bijednika, osvijetlimo njihov 
nečovječno - nomadski život sa raznih strana, da crna tragika ži- 
vog im umiranja istisne bar koju sažalnu suzu iz ljudskog nam 
oka, izmami bar koju molitvicu iz kršćanskog nam srca. Obitelji- 
ma pak našim — sadašnjim i budućim — neka ovo nekoliko tuž- 
nih slika pokaže, kakve je monstruozne rezultate izrodilo bolj- 
ševičko shvaćanje braka, po kojem se čovjek djetinjasto razba- 
cuje sa najsvetijom vezom — ženidbom, s jednom od najuzvišeni- 
jih sposobnosti, koju mu je Stvoritelj povjerio: da saopći život 
novom razumnom biću i da ga u njem uzgoji do potpunog ljudskog 
dostojanstva, 

Usput napominjem, da svu dokumentaciju vadimo iz samih 
sovjetskih izdanja ili po kojiput iz spisa posve vjerodostojnih 
očevidaca: dakle iz posve autentičnih izvora, 


H. Od nemila do nedraga.. 


Gdje su, gdje žive ta djeca? Svagdje i nigdje. Ipak postoje 
neka središta, koja ih na osobit način privlače: Moskva i ostali 
veći gradovi, te Jug. Gradovi sa svojim brojnim zgradama i tvor- 
nicama pružaju obilno mjesta za privremene ležaje, a sa svojim 
šarolikim i mnogobrojnim stanovništvom daju i dosta prilike za 
običnu prehranu: prosjačenje i — krađu. 

Pustimo međutim, neka nam izjave samih mališana otkriju 
tajne njihova avanturističkog života. Dajmo najprije riječ malome 
Kolji, koji je svu svoju dugu povijest povjerio mladome sovjetskom 
piscu Akučinu, kad ga je ovaj nekog zimskog dana našao na putu, 
pokupio iz snijega i dovezao na saonicama svojoj kući. Akučin je 
taj svoj dirljivi sastanak opisao u moskovskoj reviji  Krasnaja 
Nov; 

»Poslije druge šalice čaja dječaku se razvezao jezik, Poče da nam pri- 
povijeda svoj život, Nama se činilo, da je živio ne deset, već pedeset godina. 
Otac su mu i majka živjeli u Kavkazu, Bjelogardisti mu ubiju oca; majka se 
dade na plač i jednog dana zovne sinčića: »Čuješ, Kolja, mi ne možemo ovdje 
ostati. Hajdemo u Tiflis k mojoj prijateljici. ,.« Dadosmo se na put, nastavlja 
Kolja sam. Majka bijaše bolesna. Ona umre u vlaku nedaleko od Tiflisa, Od- 
nesoše je, a da se na me nijesu ni obazreli, A ja opet nisam znao adresu maj- 
čine prijateljice ,.. 

Nikad nisam prosjačio, ali drugo mi sada nije preostajalo. Počeo sam 
da lutam po ulicama, Doskora sam si našao drugova, Iz Tiflisa pođosmo pješice 
u Baku, a odatle lađom u Krasnovodsk. Tu me moji drugovi ostaviše, Ja se 
zaputih u Taškent,“ gdje sprovedoh dvije godine i p6. Prenoćivao bih obično 
na kolodvoru, Stražari nemilosrdno gone sve, koji hoće da ondje prenoće. 


+“ No ja sam se sakrio za neki ormar, koji nije bio posve prislonjen uza zid, 


Ipak nisam smio da legnem, jer bi policajac mogao da zamijeti moje noge. 


<" Taškent je od Krasnovodska udaljen više od 1000 kan. 
44 Kakve 3000 km. 

stoga sam se naučio da spavam stojećke iza ormara. Neki je drug zapazio 
moje skrovište, i mi se obojica u njem nastanismo. Jedan treći se također 
htio da pridruži. Odgovorismo mu: »Ne možeš, nema mjesta. Opazit će nas 
i protjerat će nas svu trojicu, Potraži si kakav drugi ormar.« 

Moj me drug stade tad nagovarati da pođemo u Moskvu. »Svi idti x 
Moskvu, reče mi, dojavljeno je svima beskućnicima, da se sakupe u MoskvL« 
Sjetih se tada, da imam u Moskvi nekog ujaka, koji se bavi slikanjem, Mati 
mi je češće puta o njem govorila, Pođosmo dakle na put, Na nekoj stanici 
kondukter opazi mog druga i prisili ga da siđe, On skoči i strovali se pod 
kotače; u času bi raskomadan na dvoje, Dalek je put od Taškenta do Moskve," 
U Taškentu je još bilo toplo, no što smo više napredovali, to je vrijeme bivalo 
sve hladnije. Po stanicama sam prosjačio ili sam pjevao kojekakve pjesmice 
pod prozorima vagona, No putnici su me se brzo zasitili, »Svakog nam dana 
dosađuje«, govorahu među sobom, i nitko mi više nije ništa davao, 

Tada se poslužih drugim načinom, Silazio sam s jednog vlaka i prelazio 
u drugi. Na taj sam način promijenio mnogo vlakova, Na nekoj stanici siđoh 
i zapitah najbližeg prolaznika: »Je li selo daleko?« — »Tri vrste«, glasio od- 
govor. Dadoh se na put, kad eto ti vjetra, pa još k tomu mraka — a ja iz- 
nemogao od gladi, Sile me ostaviše i ja klonem u snijeg...« 

Kolja nije osamljen. Njegove bi memoare mogli da potpišu 
mnogi i mnogi od njegovih skitelačkih drugova. On nam je dao 
vjernu sliku jadnog životarenja onih zapuštenih po kavkaskim i 
sredno-azijskim stranama: oko Tiflisa i Taškenta. Prebacimo se 
koju hiljadu kilometara na sjever, na sibirsku prugu između Via- 
tke i Perma. Saslušajmo razgovor što ga vodi ruski pisac Gont« 
sov s jednim od tamošnjih »zapuštenih«,"“ koji se vozio uvukavši se 
među točkove na vlaku. 

Na stanici Viatka rasprede se među njima ovaj razgovor: Dobri moj 
Sospodine, dajte mi nešto da zagrizem. 

— Što ti to ovdje radiš? 

— Putujem u Sibiriju. Zapušteno sam i ostavljeno. dijete, 

Neprestano se međutim ogledavao na sve strane, jer se bojao konđuk- 
tera i policije. Oko pojasa je omotao uže, a u ruci mu visjela vrećica, Kupim 
mu kruha i jaja. 

— Hvala, dobri gospodine. 

— Pa kako ti to putuješ? 

— Pogledajte kroz prozor, pa ćete vidjeti, 

Dječaka nestade iza lokomotive. Ja uđoh u vagon i naslonim se kroz 
prozor. Vlak se stade kretati. Najednom uz sveopći smijeh publike i bijesuo 
proklinjanje konduktera nesrećno derište otvori vratašca sanduka, što se na- 
lazi pod vagonom, uvuče se najprije desnom nogom i desnom rukom, zatim 
Slavom i nestade ga poput guštera u kakvoj pukotini, Čovjek bi rekao, da su 
ga točkovi smrvili. Na slijedećoj se stanici ponovi isti prizor, Stadoh to pro- 
matrati iz bližeg, Skakao je spretno kao majmunče, vješto kao akrobat, još 
prije no što se vlak zaustavio. Još i sada ne razumijem, kako je mogao da iz 


15 Volia Rossii, siječanj 1929, Paris, 
1% Dni, 4, IV, 1928. 

onakvog položaja skoči na noge. Na većim stanicama opet ga je dočekao sli- 
čan zapušteni dječak kao ono u Viatki,., 

Mnogi mu putnici također dadoše hrane, Osvojio je simpatije gotovo 
sviju, Malo prije Perma, eto ti ga u naš odio. 

Gospodine, meni je zima, Napolju je sad jako, jako stuđeno, 

Mališan je vas drhtao, Njegovo je blijedo lice poplavilo od studeni, a 
kroz prozirne krpe virilo je njegovo mršavo tijelo. Jedino su njegove crn- 
kaste oči gorjele i sjale na tom čudnom dječjem licu, koje je već bilo posve 
uvelo i nategnuto od premnogih patnja. 

Putnici se među sobom pogledaju. 

Neka ostane ovdje, rekoh, Mi ćemo za nj platiti do Perma.., 

Do Perma nam je mnogo toga ispripovjedio, Bio je član prave jedne 
nacije zapuštene djece, koja je imala svoje običaje, svoj ideal, svoj jezik, svoj 
moral, Njeni članovi imaju 7.—8 pa do 16—17 godina. Neki su još i mlađi, ali 
starijih nema ,,, 

Kondukter nam je kasnije pripovijedao: »To je cijela banda, Imaju svoje. 
posebne znakove, svoje lozinke, Đavo bi znao, od čega žive, Poput ptica se- 
lica sastaju se oni od vremena do vremena i odlaze zimi prema jugu, ljeti pre- 
ma Sibiriji, Ovaj po svoj prilici ima da dade signal na cijeloj pruzi: »Na okup.,. 
vrijeme jel« Da se pođe. Kamo? Možda u Sjeverni Kavkaz, možda u Turke- 
stan, A možda ima da organizira kakvu veću krađu, Jedno je svakako sigurno: 
kad oni dođu, valja dobro paziti na svoju prtljagu i na svoje džepove.« 

Mali tad stade opisivati njihov način života: 

»Zimi je bilo jako gadno. U proljeće smo pošli u Novosibirsk, i tu smo 


se malo odmorili, — Noć smo obično provodili u pećima, u kojima se kuha 
asfalt, Zatim sam si najmio neku baraku za oglase. 
— Kako to? 


— Vrlo jednostavno, Izbijemo odozdo jednu dasku i baraka je onoga, 
koji se prije u nju ugnijezdi, I to je onda stan, Nanesem u nj slame i iznajmim 
ga. Za jedan »ćošak« plaća se tri kopejke za noć, Za jednog samog ili za dečka 
s djevojčicom, svejedno. Ako je sam, plaća 3 kopejke, ako s malom 5 kopejki, 

Jednoga lijepog dana, reče on smijući se, osvojismo neko spremište u 
Radničkoj palači. Uredismo ondje prenočište, za koje se plaćalo 2 kopejke po 
osobi, Živjeli smo lijepo u zajednici, i nitko nas nije opazio. U prenočište ni- 
jesu vodile nikakve stube, i nitko živ nije znao, kako smo se mi u nj uvlačili. 
Ipak, eto ti k nama jednoga dana policije, Ti đavoli donesoše sa sobom vatro- 
gasne ljestve, Mi ih pozdravismo ciglama. Borba je trajala dva sata, i na kon- 
cu moradosmo ipak izaći, 

— A kamo ste onda? Živjeli smo u barakama za oglase i po trgovač- 
kim spremištima, Zimi je bilo vrlo zlo. Prodavali smo ugljen, 

— A odakle vam ugljen? Pa sa željeznice, Upregli smo jednog ili dva 
Psa u saonice, i uz jeftiniju cijenu prodavali ugljen po gradu, 

— A po selima niste prodavali? 

Po selima, Šta ti pada na pamet. Seljak je zao. On 'nas mlati na mrtvo 


ime, Ne valja se odviše približiti selu, .« 


Na slijedećoj stanici — premda smo mu bili kupili kartu do Perma — 
mali /iščezne u crnu noć: 


»Zar da ovdje čekam policiju? Ta nisam s kruške pao! Kad te jednom 

uhvate, onda im se ni bijes ne može da iskopa iz njihovih prokletih ruku. Do 
vidova, građani, hvala na vašoj gostoljubivotil« 
“ Pridigne svoju strašno zamazanu ćepicu i nestade ga, 

Nakon njegova odlaska jedan od putnika primijeti: 

»Koliko sam već vidio tih mališana, zaraženih raznim bolestima, osobite 
taberkulozom i sifilisom! Izmiču vam se između prstiju poput vode. Pravi haj- 
duci. što mislite, koliko ih ima?« reče on — okrenuvši se prema nekom časci- 
ku crvene armije, Oficir ne reče ni riječi, 

»Bilo ih je više milijuna. Gdje su sada? Oni, koji su ostali na životu, po- 
stali su nitkovi, kradljivci. U 16, godini su to već pravi protesijski tatovi...« 

»Ni sve komisije, ni dječji domovi nijesu kadri da od njih štogod na- 
prave«, nadoda drugi putnik, Sva su nastojanja ostala jalova, Preostaje još 
jedina nada, da pomru od veneričkih bolesti i od sušice. Ne hoje se nikognoi 
ničega. Usred bijela dana bace se oni na kakvu gospođu, otmu joj torbu s ksu- 
pljenom hranom i novčarku, Prijete Vam se, da će Vas ugristi i da će Vas za- 
raziti svojim ujedom. Obilaze oko zadružvih blagajna i prosjače; čima opaze u 
vašim rukama rubalj, otmu ga, i onda trčite za njima, Zavlače se u kuće, da 
ondje kradu. Mi ih se bojimo kao kuge... 

Oni imaju svoj posebni govor, natrpan psovkama i svinjarijame, Da ste 
ih samo vidjeli, kad su lanjske godine prošli kroz naš grad, Obučeni su kao 
kakva strašila, oči im se krijese kao u tog malog; puni su buha, ušiju i stjeni- 
ca, Oči im gore kao u gladnih vučića; lica su im sva zapaljena, 

Ne boje se nikoga. Policiji se jednostavno rugaju, Državnu vlast pre- 
ziru, Pravi je sotonski naraštaj, Što ćemo s njime? Iz dječjih domova bježe, 
mrze ih iz sve duše.,.« 

S podnožja Urala spustimo se u crvenu prijestolnicu: Mo- 
skvu. i njene su ulice i predgrađa iskićena četama zapuštene dje- 
ce. U veljači 1928. javlja neki očevidac iz Moskve"; 

»Večer je; nalazim se na Tverskom šetalištu, Usred svjetine dva za- 
puštena derana marljivo obavljaju svoj zanat, Odmah pokraj njih stoji stražar, 
ali se na njih i ne obazire, ima među tom zapuštenom djecom mnogo prosti- 
tutitkinja...« . ' 

Žena predsjednika Izvršnog Odbora, gđa Kaljinina, opisuje u Pravdđi 
od 26. siječnja 1926, zaklonište moskovskih beskućnika; 

»Došavši u blizinu, iz koje sam mogla razlikovati predmete, opazih go- 
lemi crni kotao, u kojem se kuha asfalt, Možda ga ne bih ni opazila, da nije 
pred kotlom plamsala vatra, koja je svemu davala još tajinstveniji i turobniji 
izraz, Stanovnici su se kotla šćućurili uza nj poput čvoraka na kakvoj trošnoj 
poljskoj zgradi; upravo su se grijali. 

U kotlu je boravilo 38 stanovnika. Među njima je bilo osmero djece, 
kojima su još bili roditelji na životu. Jedan od mjih ima majku. »koja ni- 
kako ne naliči na mater« — kako mali sam kaže — »ona strašno tuče«, Evo 
dakle osam dječaraca, kojima su roditelji još posve zdravi i mogu da rade. 
a sinovi im ovdje potpuno prepušteni samima sebi,., 

Svatko priznaje — zaključuje crvena prvakinja — da tih »kotlova« ne 
bi smjelo da bude, i da je to prava sramota i užas.« 


17 La Russie opprimće, 28. IV,.1928. 

Ima pravo gđa Kaljinina, samo zaboravlja, da »ta sramota 
i taj užas« dolaze baš od one propagande, što je vodi ona — a 
osobito njene crvene dvije kolegice i glavne pobornice potpunog 
boljševičkog braka i neograničeno slobodne ljubavi — matrona 
Krupskaja i fanatična gđa Kolontaj. Kako je u Moskvi, tako je i 
po ostalim većim gradovima Rusije. 

Prema izvještaju nekog rostovskog dopisnika:"* »U noći 13. 
travnja organizovao je rostovski mjesni sovjet hajku na te skit- 
nice, U jednoj samo noći pohvatano je u Rostovu 1250 djece obo- 
jega spola, a u Sjevernom Kavkazu — 2.500...« ' 

I u Rostovu su kotlovi za asfalt omiljelo obitavalište zapu- 
štenih. Jednog od suradnika Večernaje Krasnaje Gazete vukla 
radoznalost, da zaviri u te čudne crne galone: 

»Šetao sam u Rostovu ulicom Sadovaja. Bilo to ugodne i 
blage listopadske večeri:.. Na uglu ulice opazim dva poderana 
dječaka... Pristupim k njima i zapitam ih, gdje stanuju. — Tamo, 
pokaže mi stariji. 

Podem za njima. Njihove su otrcane krpe upravo zaudara- 
le, Obojica su bila bosa i gologlava... Približismo se kotlovima, u 
kojima se kuha asfalt za popravljanje ulica. 

— Evo, tu je naš stan, reče mlađi, 

Sagnuh glavu i ugledam trojicu dječaka, koji su već bili za- 
posjeli jedan kotao. Dvojica su već spavala, a treći se — čim me 
opazi — malo pridigne, Oči su mu se krijesile. 

— Daj mi jednu kopejku, reče, 

Dobacim mu novčić. Moji pak mališani zapale svijeću i 
uvuku se kroz uzani otvor u jedan drugi kotao. Svijeća im je bila 
potrebna da osvijetle svoje skrovište i da ga očiste, prije nego 
što se dadu na počinak, Pometu pepeo i ugarke, od kojih su se 
neki još pušili.., 

Kad sam se vratio k prijatelju, kod kojeg sam stanovao, s 
ogorčenjem mu ispričah, što sam doživio. 

— Pa to ti je stara stvar, dobaci mi ravnodušno njegova 
žena. Ima tomu već dugo vremena, da se oni tako smještaju. Mi 
smo to već obikli. 


»Mi smo se na to već priviknuli.« Boljševizam je priviknuo 
te jadne ljude i tu još bjedniju djecu — da se uistinu na svašta 
priviknu. Prisilio je tu bijednu zapuštenu mladež da se privikne 
na najodvratnije stvari, da već u prvim danima bujne mladosti 
okusi i ispije najgori kal, što ga najpokvarenije strane izrođenog 
ljudskog života sa sobom donose. 

Drugom ćemo zgodom osvijetliti etičko shvaćanje i moralnu 
praksu kod te nrosebne vrste ljudskih bića, što obiektivnije usta- 
moviti niibov sadašnji broj i svestrano ispitati uzroke, koji su bili 
kadri da porode tako monstruoznu pojavu, kao što ie ta pojava 
zvnuštene H'ece u boljševičkoj Rusiji. -Stj. Poslajen ND. I, 

IZBOR BRAČNOG DRUGA S PSIHOLOŠKOG GLEDIŠTA, 


Pod tim naslovom držao je nedavno na zagrebačkom pučkom sveučili- 
štu pred vrlo brojnim auditorijem predavanje prof, dr, Bujas. Predavanje samo 
mije imalo nikakove stroge raščlambe (particije) tako, da je više bilo »une 
causerie« negoli predavanje, Stoga i nama ovdje, gdje želimo neke izvode 
$. dra Bujasa podvrći objektivnoj kritici, nije moguće slijediti kakovu parti- 
ciju ili slijed, nego moramo pretresti pojedine misli, što ih je g. dr, Bujas raz- 
vijao bilo na početku bilo u sredini bilo na koncu svojega predavanja, 

Pa da počnemo odmah s onim mislima, s kojima je i g, dr, Bujas počeo, 
primijetiti nam je, da je vrlo dobro istaknuo jednostranost eugenetičkog shva- 
ćanja braka, koje vidi cijeli raison d' čtre ženidbe u potomstvu i tako jedno- 
strano prenosi »ženidbena pravila« sa životinja na čovjeka. Ali u istom tom 
slijedu misli zaletio se g. dr, Bujas i do vrlo smione »psihologijske« tvrdnje, 
da sve duševne osobine zavise o strukturi živčevlja, pa onda stao s malo čud- 
nom psihologijom dokazivati, kako je predmet njegova predavanja t, j. »izbor 
bračnog druga« ili bolje »savjeti za taj izbor« zapravo nemoguć, A nemoguć 
je stoga, što je ponajprije teško s kriterijem dobroga izbora, budući da bi pre- 
ma eugenici bili drugi, a prema psihologijskim potrebama opet drugi krite- 
riji. Osim toga u praksi da često, kao na pr. »u srednjem vijeku«, ljudi ne mogu 
da biraju, jer to uvijek drugi mjesto njih čine, bili za to pozvani ili ne. Na- 
pokon iskustvo da pokazuje, da zapravo izbor i tako stvar ne odlučuje, jer 
ima »razumskih« brakova t. j. brakova, do kojih je došlo izborom ili razborom, 
koji su ipak nesretni, a opet ima »sklonosnih« brakova, u koje su ženidbeni 
drugovi uletili ne misleći puno, pa su ipak sretni, Ne znamo, je li se u glava- 
ma onih, koji su tražili ozbiljan odgovor na pitanje, što im ga naslov pre- 
davanja sugerirao, porodila misao: »Po što smo dakle došli amo?« Tek smo 
na koncu predavanja čuli, kako je neka gospođica rezignirano uzdahnula; 
»No sad znam, koliko sam i znalal« Nama je ipak drago, da je sam g. dr. 
Bujas priznao, kako se kod izbora bračnog druga ukrštava toliko znanstvenih 
teorija i praktičkih obzira, te čine sam izbor nemogućim, ako ga čovjek želi 
obaviti pod vodstvom tih faktora. Treba se dakle dići više pa razborito uzeti u 
obzir sve to, koliko je moguće, potražiti od slučaja do slučaja rezultantu svih 
tih faktora, kako je diktira razum vođen načelima vjere; drugim riječima, ako 
hoćemo, da dođemo do pozitivna rezultata, valja pitati kršćanski moral, pa bi 
zaista slušači pučkog sveučilišta slušajući kakovu čestitu propovijed o reče- 
nom predmetu imali mnogo više koristi... 


* 
* * 


Govoreći o shvaćanju braka te o cilju, za kojim dosljedno prema shva- 
ćanju idu razne kategorije čovječanstva, pokazao je g. dr. Bujas, da se sma- 
tra »diferensirarijim« čovjekom, koji je visoko prerastao shvaćanje »kršćanske 
Crkve«, Sastavljajući naime te kategorije morao se g. dr. Bujas. taknuti i ne- 

kih pitanja, koja idu u područje etnologije, teologije i prava, Što bi te znano- 
sti rekle na njegove izvode? Prema njegovu mišljenju — g, dr, Bujas je otvo- 
reno rekao, da izlaže svoje vlastito mišljenje — ljudski rod na prvom stupnju 
ili »primitivni čovjek«, kojemu valja u ovoj točki pribrojiti i »izabrani narod«, 
smatra ženu manje više stvari te. ženidbom ide za korišću! Ako se ne varamo, 
ia se tvrdnja g, dra sasvijem ne slaže s onim, što je kasnije u predavanju tvr- 
dio 9 »primitivnom čovjeku«, kako ćemo još vidjeti, a odgovarat će ovaj pri- 
kaz po sudu etnologije površnom promatranju stvari, koje će dobro doći oni- 
ma, što žele bilo milom bilo silom strpati razvitak ljudske kulture u okvir 
evolucije odnosno descendencije. Ali to možemo pustiti etnoologiji, Neka ona 
kaže, da li se g. dr. Bujas, koji je drukčije psiholog, razumije i u etnologiju 
ili ne, 

Na drugom stupnju nalazi se po mišljenju g. dra Bujasa »kršćanska Crkva«, 
koje je »glavnog moralistu«, sv. Alfonza Liguorija i naveo kao dokaz i ilu- 
straciju za svoju tezu. Kod sv, Alfonza da naime čitamo definiciju, koja da 
pokazuje, kako »glavni crkveni moralista« te prema tome i sama »kršćanska 
Crkva« shvaća prirodu ili bit ženidbe. Ya definicija prema navodu dra Bujasa 
glasi ovako: »ženidba je sakramenat, u kojem muškarac i žena pravovaljano 
predaju i primaju pravo na vlastito tijelo« Prema tomu da su za sv, Alfonza, 
a dosljedno i za »kršćansku Crkvu«, »tjelesa materija«, a »riječi forma«, Kod 
svega toga da je za »diferenciranije ljude«, među koje se nepritajeno ubraja 
i & dr, Bujas, a koji su i teorijom i praksom preletjeli ogradu »morala kršćan- 
ske Crkve«, upravo užasno i nečuveno, da u tom shvaćanju nema ni riječce 
o ljubavi! 

Otvorimo li knjigu sv. Alfonza »Theologia moralis« Lib, 5., tractat, 6., 
cap, IL, dubium primum, čitamo ovo: »Quid est matrimonium? Et in Guo con- 
sistat ejus essentia?,,, Resp. Est sacramentum inter baptizatos, quo vir et 
mulier sibi mutuo legitime corpora tradunt ad perpetuam vitae societatem, 
usum prolis suscipiendae, et remedium concupiscentiae.«t Prema tomu je & 
dr, Bujas definiciju sv. Alfonza naveo prilično točno. »Prilično« stoga, jer od- 
mah prvi od ciljeva, koje navodi svetac, naime »perpetua vitae societas — 
doživotna životna zajednica« unosi u definiciju netjelesni, pače možda ljubavni 
elemenat, kojega g. dr, nije mogao naći u shvaćanju »kršć. Crkve«, Nego sv. 
Alfonzo neposredno nastavlja: »Materia ex qua, et proxima, est mutuus con- 
'sensus externis signis expressus, quatenus habet rationem traditionis, Forma 
autem est idem consensus, quatenus habet rationes acceptationis.«* Dakle pre- 
ma sv, Alfonzu je materija »ex qua« t, j. ona, koja ulazi kao bitni sastavni dio 
u sam sakramenat te sačinjava fizičku bit ženidbe, privola, kojom se i ukoliko 
se njome predaje pravo na vlastito tijelo. Istom kasnije pita svetac: »Quaenam 
sit materia sacramenti?« te odgovara: »Quod vero ad materiam, magis, DD. 
discrepant, sex sententias enumerat Sanchez.,., septem Pontianus,.. Duae 


1 »Što je ženidba? I u čemu je bit njezina?,., Odg.: To je sakramenat 
Za krštene, kojim čovjek i žena zakonito predaju jedno drugome tijelo za 


«dosmrtnu životnu zajednicu, za rađanje djece, i za lijek od pohote,« 


* »Materija od koje, i bliža, jest međusobna privola izražena vanjskim 


znakovima, ukoliko znači predavanje. Forma je pako ista privola, ukoliko znači 
Prihvaćanje.« g 

tamen sunt plus receptae.«* Sad istom izlaže kao prijeporno mišljenje ono, koie 
sam odabire, naime da je »materia remota« (koja kao takova nije dostatna da 
se konstituira sakramenat, nego traži još daljnu determinacijul) pravo na tje- 
lesa ili sama tjelesa ženidbenih drugova, a »materia proxima« predaja toga 
prava. Iz toga je jasno dvoje: 1. da se i prema samom sv. Alfonzu ovo zad- 
nje mišljenje ne može označiti kao »mišljenje kršćanske Crkve«, jer je samo 
jedno od mnogih mnijenja, koja postoje u »kršćanskoj Crkvi« i 2. da tjelesa 
odnosno pravo na njih ne ulaze kao konstitutivni elemenat u sam sakramenat. 
Sv. Alfonzo to napose ističe, kad veli: »Contractus autem matrimonii id habei 
speciale, quod ad hoc, ut transferatur dominium juris in corpora contrahentium, 
non requiritur realis traditio rei, ut exigitur in aliis contractibus, sed suificit 
sola voluntas externe expressa.«* Toga, čini se, g. dr. Bujas, odnosno auktor, 
prema kojemu citira sv. Alfonza, nije uzeo u obzir, i to na svoju »sreću«. Jer 
drukčije bi i opet lako i sami opazili, da im »kršćanska Crkva« nikako ne bi 
pristajala u drugi stupanj »ljudske diferensiranosti«, Razlog je posve očit, Baš 
stoga, što je »materia proxima« čin volje, dakle nešto čisto duhovno, nije shva- 
ćanje »kršćanske Crkve« s obzirom na brak tako materijalno i materijalističko, 
da bi trebalo korekture »diferensiranijih« ljudi, I radi toga čina volje, koji ie 
kao predaja vlastitoga ja, i to potpuna i za cijeli život, sigurno i najljepši plod 
i najjači dokaz ljubavi, mogao je pisati Pijo XI. u svojoj zadnjoj okručnici »Casti 
connubii«: »Coniugio igitur animi iunguntur et coalescunt, hique prius et arctius 
quam corpora — ženidbom se dakle duše spajaju i stapaju, i to i prije i jače 
negoli tjelesa«. A Pijo XL je kao vrhovni Učitelj Crkve katoličke i pozvaniji 
predstavnik »kršćanske Crkve« i autentičniji, »glavniji moralista njezin«, K. to- 
mu valja uzeti u obzir, da Pijo XI. nije time iznio ništa novo i sv, Alfonzu ne- 
poznato. Jer Papa izvodi taj zaključak iz definicije, kakovu daje i sv. Alfonzo. 
Osim toga je to očito sadržano već u nauci sv, Pavla, koja sv. Alfonzu nije 
mogla biti nepoznata, i o kojoj se može svatko lako uvjeriti, ako pročita Apo- 
stolovu poslanicu Efežanima poglavlje 5, redak 22 do 33, Ako se dakle re 
varamo, ne bi trebala modernim ljudima »diferensiranija« definicija i shvaća- 
nje biti ženidbe, nego što je u »kršćanskoj Crkvi«, već baš obratno ta defini- 
cija i to shvaćanje traže »diferensiranije« ljude od modernih," 

Ispravnost naše konstatacije potvrđuju još i ove refleksije, Sve kad za- 
ista u samoj definiciji ženidbe, kako je daje sv. Alfonzo i Crkva, ne bi bilo 
ničega, što bi ma i izdaleka natuknulo ljubav, bio bi posve lajički izvod: dakle 
u tom shvaćanju nema ljubavi dolična mjesta. Jer, ako pravnik definira opo- 
ruku kao »actus revocabilis quo quis de bonis propriis disponit pro tempore 
3 »Što je materija sakramenta? — Što se materije tiče, točnije, razilaze 
se učitelji, šest mnijenja nabraja Sanchez..., sedam Poncijan. Dva su naj- 
raširenija.« Drukčije nije ni mogao sv. Alfonzo govoriti, jer »kršćanska Crkva« 
nije još ni danas stvar auktoritativno odlučila. . 

* »Ženidbeni ugovor ima to posebno, da se ne traži realna predaja stvari, 
eda se prenese pravo na tijelo ugovornika, nego je dosta volja izvanjskim 
načinom očitovana.« 

5 Ne znamo, zašto se g. dr. Bujas ustručavao reći posve jasno »katolička 
Crkva«, kad je izvan svake sumnje, da se samo o njoj radi, Jer sv. se Alfonro 
rodio g. 1696., dakle gotovo 200 godina poslije Luterove reformacije, a preko 

mortem suam subsecuturo«)# onda on zaista time još nije rekao, da li ljubav 
može ili treba da vodi čovjeka pri pravljenju oporuke. Pače može on to bez 
ikakove nedosljednosti tražiti, premda ljubavi ni riječcom ne spominje u svojoj 
definiciji. Slično je u našem slučaju. »Kršćanska Crkva« može smatrati i tražiti 
ljubav kao uvjet za moralni i srećni brak, sve ako i ne spominje ljubavi u 
svojoj definiciji braka. A pogotovu to može onda, ako smatra ženidbenu pri- 
volu plodom prave ljubavi, 

Mi smo doduše dosadašnjim izvodima pokazali, da g. dr, Bujas ima krivo, 
kad misli, da su tek moderni »diferensiraniji« ljudi pronašli u braku ljubav 
kao bitni uvjet njegove sreće, i kad taj uvjet ne nalaze u shvaćanju »kršćan- 
ske Crkve«, Ali će nam g. dr, još uvijek s pravom odgovoriti: U tom je za- 
sluga »diferensiranijeg« shvaćanja braka, što ono nije samo s tim zadovoljno, 
da definicija ne isključuje ljubavi ili je možda »in obliquo« i traži makar i kao 
bitni uvjet sreće, nego ide i dalje pa traži, da ljubav ude u samu definiciju i u 
shvaćanje braka kao njegov bitni, konstitutivni elemenat, Ogledajmo si dakle 
malo definiciju braka, koju predlažu ljudi »diferensiraniji« i od same »kršćan- 
ske Crkve«! 

Ta definicija glasi u stilizaciji g. dra Bujasa: »veza dvaju srodnih bića 
na osnovi ljubavi«, Staro logičko pravilo dobre definicije glasi: »definitio con- 
veniat omni, soli, semper — definicija treba da odgovara svim stvarima, koje 
definiramo, i to samo njima i uvijek«. Prema definiciji g. dra Bujasa postojao 
bi brak među dvoje zaljubljenih, dakle bez sumnje »srodnih bića«, jer su, kako 
će to dru Bujasu iz spolne psihologije biti poznato, duševno među se tako 
vezani, da neprestano jedno o drugom fantazira i misli, i to baš ma »osnovi lju- 
bavi«, koja je prema određenju dra Bujasa »afinitet, izražaj srodnosti«, Na. 
protiv ženidbeni drugovi, koji su se međusobno duševno potpuno otuđili, nisu 
više u braku, jer niti su više »srodna bića« niti imaju potrebitu »osnovu lju- 
bavi«. Iz toga slijedi, da će boljševički ženidbeni zakoni, koji to i proglašuju 
i zakonski utvrđuju, biti »najdiferensiraniji« ženidbeni zakoni na svijetul7 Mo- 
gli bismo nanizati još dosta primjera »veza srodnih bića na osnovi ljubavi 
(na pr. prijateljstvo, rodbinske veze između roditelja i djece, braće i sestaru, 
pa možda čak i gospodara i njegova odanoga psa, jer i oni mogu biti »srodna 
bića«, koja će vezati »afinitet«l) ali već su i ova dva dosta, da se vidi, kako 
»definicija« ženidbe i shvaćanje njezine biti kod »diferensiranijih« ljudi pri- 
staje svemu prije negoli ženidbi, za koju je načinjena. Ta definicija ne pri- 
600 godina poslije Cerularijeva raskola, te je katolički svetac, pa ga sigurno 
niti protestanti niti pravoslavni ne će priznati »svojim glavnim moralistom«, 
Možda se g. dr. opreznije izrazio iz taktičkih razloga, da naime odveć očito 
ne uvrijedi svojih katoličkih slušalaca, Ali, ako je među tim slušačima bilo 
i pripadnika drugih spomenutih dvaju konfesija, mislimo, da ne će g. dru biti 
zahvalni, kad ih ne ubraja niti u »kršćansku Crkvu«. 

5 »Porecljiv (opoziv) čin, kojim tkogod raspolaže svojim dobrom za vrije- 
me poslije smrti.« ; 

7 Nipošto ne želimo reći, da je £. dr. Bujas svijesno i hotice išao za 
takovom konzekvencijom, Baš naprotiv mi smo uvjereni, da mu se ona ne- 
Opažena i protiv volje nameće, Najbolji dokaz za to jest protest g. dra protiv 
*slobedne ljubavi« kao »etikete za seksualnu razuzdanost«. 

staje niti svima ženidbama, niti samo njima, a niti uvijek. I to je razlog, za- 
što skršćanska Crkva« i njeni zastupnici ili barem »glavni moraliste« ne 
htjedoše definirati ženidbu kao »vezu na osnovi ljubavi«, nego kao »vezu na 
osnovi prava«, Nama se sve čini, da je g, dra Bujasa kao psihologa, koji naj- 
bolje zna cijeniti važnost ljubavi u braku, prevarilo dobro srce, Ali kod defi- 
miranja nije dobro, da se utakne srce, nego tu pomaže samo logika i — meta- 
fizika! 
* * 
* 


U daljnjem toku svojega predavanja razdijelio je £. dr. Bujas sve ljude 
prema tomu, što žele dobiti sa ženom, na tri stepena. Na prvom stepenu, koji 
da odgovara »primitivnim« ljudima, traži se samo korist, interes: pita se, koli- 
ko će donijeti miraza, zna li dobro voditi kućanstvo i sl Na drugom stepenu 
traži se u ženi »lutkica«, koja će služiti kao zabava svojemu čovjeku te razo- 
noditi svojega vojna, kad se vrati s posla doma. Na trećem napokon stepeni, 
koji odgovara »diferensiranijim« ljudima, traži se žena radi »viših razloga«, 
radi — ljubavi, Upravo mas je frapirala sigurnost, kojom je £. dr, povlačio 
ograde pojedinih »kategorija« i »stepena«, i mi bismo se i dulje vremena tome 
divili, da nas nije smelo jedno pitanje, koje nam se na očigled tih »stepena« 
porodilo u duši. Komu odgovara drugi stepen? Možda i opet »kršćansko) 
Urkvi«? To bi uistinu bila posve »originalna« misao g. dra Bujasa, ali on nam 
toga nije htio kazati, Međutim bi u takovu slučaju bilo posve suvišno, da se 
ikako više na to obaziremo poslije ovoga, što smo već rekli, to više, što on- 
da treći »stepen« može odgovarati samo — boljševizmu, o kojemu smo dosta 
govorili na drugom mjestu, 

* 
* * 

S velikim zanimanjem i uživanjem smo pratili prikaz »kemijske teorije« 
dr. Hume (7), prema kojoj, kratko rečeno, sreća braka zavisi o kemijskom 
afinitetu »predominantnih« elemenata u tijelu ženidbenih drugova. Davali smo 
pravo g. predavaču, kad je s finom ironijom i prezirnim smiješkom kaznio ova- 
kav neozbiljni pokušaj tumačiti tajne ljudskog bića i njegovih potreba. Ali na- 
žalost i tu nije moglo naše veselje ostati nepomućeno, Jer po zakonu asocija- 
cije sjetili smo se, da je negdje na početku predavanja bilo rečeno, da su 
»sva duševna svojstva zavisna (očito uzročnol) od strukture živčevlja«, No ta 
je opet bitno uvjetovana kvalitetom i stanjem kemijskih elemenata, koja se 
u organizmu i živcima nalaze, kao na pr. koloidnim stanjem, prostornom izo- 
merijom pa i »predominacijom« jednoga elementa nad drugim. Počeli smo se 
dakle pobojavati, da ne bi refleks one ironije i onoga smiješka pao i na teoriju 
samoga g. predavača. U toj nas je bojazni utvrdilo ono, što je g. dr, Bujas 
rekao negdje već prema kraju predavanja o »prevlasti hormona«, On je naime 
kao psiholog ustvrdio, da je čovjek viša životinja, kojoj je glavna karakteristi- 
ka veliki mozak, kojim je uvjetovan bogatiji duševni život. U životinja i u 
»primitivnih« ljudi — ti će onda valjda prema psihologiji $. dra Bujasa biti 
zapravo životinje — prevlađuju u ekonomiji organizma hormoni svojim sekre- 
cijama djelovanje mozga, dok je kod razvijenih ljudi obratno. Odatle onda 
razlika u shvaćanju i vladanju: »primitivan« čovjek polazi od seksualnosti 
k simpatiji, a kulturan ili »diferensiran« obratno od simpatije k seksualnosti, 

u X. ija “i erraioni Burmana mogu »unutrašnje sekrecije« tako 
sadi rim i arakter, da se s pravom može govoriti o »endokrinin 
gogi je opre koje potpuno odgovaraju »primitivcima« 
Na jona S : o da su hormoni pozitivne tvari (»lebenswichtige Stoffe«), 
njena ka a a kataboličke otpatke, da ne škode organizmu, sva- 
nga: j : se recije kemijskim reakcijama, i tako mnogo toga, ako ne 
. a : rezao rama njihovoj i cijeloga organizma. Mi smo se dakle 
la “" otice našli tamo negdje, gdje se nalazi i rečena doktorica Hume 

lislimo, da $. dr, Bujas razumije, što želimo kazati, G, dr, sa svojega st 

višta jedva ima prava rugati se spomenutoj doktorici. ' s 


* * 
* 


Mo Još je g. dr, Bujas tokom svojega predavanja više toga kazao, u č 
je bio, po našem sudu, sad sretnije sad opet nesretnije ruke, Tako ši n a 
posve ispravno otklonio Freudov »panseksualizam«, koji je već i a oče ik 
doša, deva prilično ublažio; razlikovao je ljubav od zaljubljenosti; = 
B . . . s 
js 22 a | koje etiketom za seksualnu razuzdanost, U svemu tomu se 
_ di je sretna bila »definicija« ljubavi, koja da je »afinitet ili izražaj 
odnosti«, Prema toj definiciji bi ipak i zaljubljenost bila »ljubav«, premd 
je to ć dr. izrično nijekao, jer je zaljubljenost bez sumnje neki oatinteše k i 
je posljedica ili izražaj »neke srodnosti«. Još se bolje pokazuje, kak j > 
određenje ljubavi nesretno, kad se primijeni definiciji braka koju daj : “a : 
jer tada ta definicija ostaje bez ijedne ljudske oznake, budući "i x, gt 
bića«, a mi »alinitet ili izražaj srodnosti« ne nalaze samo kod ljudi nego i k i 
drugih barem živih bića, te je prema tome i kod njih »brak« moguć id 
, Najnesretnije je ipak bilo, što je dr, Bujas ustvrdio, da je » aos i 
mitivnom shvaćanju glavni uzrok loma braka — brakolometen« bira relj m 
te što je dajući na koncu »savjete« samo »konstatirao činjenicu« de ix s 
vrijedi ono: »On će biti tvoj gospodarl« Jer što se prve tradnije tiče a 
ona i nehotično, ali vrlo dragocjeno priznanje g, dra, naime da apitkao šo 
vjek« zaista kulturnije shvaća brak negoli t, zv. »diferensiraniji ljudi« rosa 
shvaćanje je oduvijek znalo, da je »iustitia fundamentum regnorum« da ljud 
sko društvo, kojega je jedan oblik i porodica, ne može živjeti od dokah hladna 
i ukočene pravednosti nego treba i tople, gipke ljubavi, ali i obratno, da ja 
zlo i naopako po ljudsko društvo, ako njime vlada »ljubav«, koja ne ai i ka» 
će da zna za pravo, Za ovo drugo nam daje upravo klasičkih dokaza naša 
hrvatska povjesnica, kad nam pripovijeda o »ljubavi« Pešte i Beča, »Primiti 
ni« je dakle čovjek »with his common sense« uistinu bolje opazio “da je e 
ljubom dirnut sam čvrsti temelj porodične zajednice — pedradogat dok odite: 
rensiraniji« toga ne opažaju, pa se zadržavaju kod povrede ina ljubavi s 
nalaze prema g. dru Bujasu glavni uzrok »loma braka« tek u stevačaranja 
re bi se dakle dalo raspravljati o tome, da li je ta e = 
pd voda jaje odaja Za govorio, evolucija na više i savršenije 
Što se tiče druge tvrdnje ili »konstatacije činjenice«, opazili bismo tek 
to, da fni još nismo u boljševičkoj Rusiji, gdje je zakonski provedena potpuna 
jednakost čovjeka i žene i s obzirom na porodični auktoritet, Može biti, da 

će to i k nama doći, ali zasad, Bogu hvala, još nije tako. A čudimo se, da g. 
dr, Bujas kao psiholog drži nemogućim spojiti ljubav i auktoritet, Jer i isku- 
stvo na pr. roditelja i djece pokazuje, da se ondje, gdje je prave ljubavi, lakše 
i zapovijeda i lakše pokorava, 

Općenito bismo o »savjetima« g. dra rekli, da su izuzevši netom spome- 
nutu »koordinaciju« muža i žene prilično mevini (»do braka ne smije doći: 
a) bez poznavanja karaktera; b) bez ljubavi, koja je c) cijenjenje«). Ipak bismo 
primijetili, da nisu sasvim u stilu cijele »bračne teorije« g. doktora. U tom 
stilu bi bio na pr. savjet uvjeriti se, na kojem se »stepenu diferensiranosti« 
nalazi ženidbeni kandidat sam, a na kojem »odabranica njegova srca«, I ako 
se utvrdi, da se jedno nalazi na stepenu »primitivca« ili »kršćanske Crkve«, 
a drugo ma stepenu »diferensiranijih« ljudi, tad se može proreći, da će brak 
biti slabe sreće. Ako dakle odvraćamo od takovih veza, zapriječit ćemo jednu 
bračnu tragediju, a imat ćemo i posebno jamstvo, da je takav savjet uistinu 
pametan, jer ga daje i »kršćanska Crkva«, premda dolazi s protivne strane, 
u svojem kanonu 1065. 8, 1., koji glasi: »Valja vjernike odvraćati od ženidaba 
s onima, koji su notorno odbacili katoličku vjeru, iako nisu pristali uz ne- 
katoličku sektu, ili pripadaju društvima od Crkve osuđenima.« 

Još bi možda bolje odgovaralo stilu izložene »bračne teorije«, kad bi 
ge ženidbenim kandidatima dao savjet, e dadu ispitati na klinici, da ne strada 
»znanstveni niveau psihologijskih laboratorija«, sekreciju svoje epifize i hipo- 
fize, timusa i pankreasa itd., da li imaju »hiperfunkciju« ili »hipofunkciju«, te 
u kojem je omjeru njihovo djelovanje sa »sekrecijama mozga«. Moderna kirur- 
gijska tehnika našla je već zgodne puteve i do epifize i hipofize, do kojih je 
drukčije radi velike možđane osjetljivosti dosta teško doći, Ali, ako bi to 
teže bilo, možđa će biti dosta studirati rast kandidata i razvitak spolne zre- 
losti, pa će se lako moći štogod zaključkom izvesti i za djelovanje rečenih 
organa i njihovih hormona, Svakako će i u tom slučaju biti pri ruci »egzaktni« 
objektivni podaci, koji se ne daju pretvaranjem ili izdavanjem za bolje, nego 
što jest, sakriti, i tako će se moći izbjeći barem u mnogo slučajeva »glavnom 
uzroku loma braka« kod »diferensiranijih ljudi«, naime — razočaranju... 

* * 
* 

Možda će se g. dru Bujasu pričiniti, da je naša kritika njegova pre- 
davanja ipak previše »negativna«, Svakako bi i nama bilo mnogo draže, da 
je g. dr. sam dogledao logičke posljedice »svojega mišljenja«, jer ga tada si- 
gurno ne bismo opetovano zatekli s njime u sukobu, niti bi on s onolike visine 
gledao na »nediferensiranost« »kršćanske Crkve« i njezinih vjernika, Zamjerit 
nam svakako ne će, jer mi smo »njegovu mišljenju« suprotstavili »svoje mišlje- 
nje« odnosno mišljenje katoličke t, j. objektivne znanosti, a nakana nam je 
bila samo učiniti uslugu istini i znanosti, kojima i g. dr, Bujas već po svojem 
zvanju služi, G. 


ZIEF- Radi posebnog značaja ovog broja ne donosimo ostalih rubrika! 

»ŽIVOT« izlazi 10 puta godišnje na 48 stranica, — Urednik: Karlo Grimm D. L 
— Vlasnik: Kolegij Družbe Isusove u Zagrebu, A. Alfirević D, I — Tiskom 
»Glasnika Srca Isusova« — K. Grimm D., L 

»CKOATIA« ima: svoje sjedište u ZAGREBU, ni 
u vlastitoj palači, na uglu Marovske 1 Preradovićeve mlice, a svoje fllijule 

| | i glavua zastupriva, odnosno mjesne povjerenike u svim većim mjestima 1 

u naše domovine, 

n ZADRUŽNA IMOVINA IZNOSI DIN 50 MILIJUNA. mi 

i Osigurajte kud domaćeg osiguravajućeg zavoda »Croatiae«! | 

mI 


»Misli natražnjaka«, M&der-Stri- 
žić (205 stranica). To je krasna knjiga 
za obrazovanije ljude. U njoj ćeš 
maći odgovor na savremena pitanja. 

m OSIGURANJE POKRIVA SVAKU STETU OD : 
1 POŽARA, GROMA I TUCE! | 
i 


na Životnim osiguranjem štediš za stare dane ( skrbiš za svoju e 
porodicu u slučaju smrti! " 


Za provedenje takovih | svih drugih vrsti osiguranja obratite 
. se na najstariji hrvatski osiguravajući zavod 

osiguravajuću zadrugu u Zagrebu 
ma koju je g. 1884. osnovala općina: slobodnog i kr. glavnog grada ZAGREBA. 

HRVATSKA KATOLIČKA BANKA D, D. ZAGREB, 


Jurišićeva nliga kroj 18. Vlastita kuća. — Telefon 13 09 i 18 41. 


Prima uloške na knjfižice i tekući račun. te ih ukumaćunje maf- 

povoljnije. Eskomptira mjenice, devize i čekove. Financira 

trgovačka, obrina i industrijska poduzeća. Obavlja sve burzov 

ne naloge najkulantnije. — Kupuje i prodaje devize uz naj- 
povoljnije uvjete. 


Bavi se uopće svim u bankovnu struku zasjecajućim poslovima. 


Fuis une auti 

HRVATSKA POLJODJELSKA BANKA 
DIONIČARSKO DRUŠTVO. 


CENTRALA: ZAGREB, u vlastitoj pulači, Martićeva ulica broj #. 


Podružnice: 
Sarajevo i Sušak. 
ispostave: 
Bribir, Čabar i Hreljin. 
Atiliacija: 
Preloška štedionica d. d. u Prelogu 
Bavi se svim poslovima, koji spadaju u bankovnu. 
štedioničku i mjenjačnu struku, 
napose podjeljuje mjenbene, zemljišne i raztične druge vjeresije, kupu, 


prodaje vrijeduosne papire. valute i devize, izdaje čekove i kredituu pi > 
te ohs+ija sve burzovne naloge. 


PRIMA NA POHRANU | UPRAVU VRIJEDNOSNE PAPIRE I DRUGE 
VRIJEDNOSTI TE IZNAJMIJUJE SIGURNOSNE POHRANBENE PRETINCE 
— SAFES — DEPOSITS. — 

Prima uloške na knjižice i na tekuće račune uz 
najpovoljnije uvjete. 

Prva hrvatska tvornica strojeva i ljevaonica željeza 
Hrvatske poljodjelske banke, Magazinska cesta br. 11, bavi ss 
svim radovima strojarske i ljevačke struke, 


ra 


koko đe še opeznošho o kekomogokskikopjćk odoh oboa 

Nova Manreza ili duhovne vjež- 
be od osam dana po načinu sv. Ignaci- 
ja Lojolskoga (str. 328). Napisao Fr. 
Ks. Hammerl D. I. Tko želi ozbiljna 
štiva o najvažnijim pitanjima za sva- 
koga čovjeka: o smislu života ljudsko-. 
$a i njegovoj svrsi, o srećnoj i ne: 
srećnoj vječnosti; tko želi da svojega 
Spasitelja Isusa Krista što bolje upo- 
zna, što žarče zaljubi i što vjernije 
nasljeđuje, taj neka posegne za Ham- 
merlovom Manrezom i proživjet će 
ono u malom, što proživljavaju toliki 
sretnici u duhovnim vježbama u veli- 
kom. Cijena: 4 «4 4 4 e +. 30.— dinara 

